cyanic-selkie/wikianc huggingface dataset:
滎陽鄭氏
歸藏房之疑
《魏書·卷五十六》云鄭羲五兄. 未載歸藏一房. 《元和姓纂》、《新唐書》云有兄弟七人. 然《唐滎陽鄭夫人墓志銘》不見歸藏房. 故歸藏當爲附會.
裝甲第四十二團
國立後
今為裝甲第十一師第四十二團也.
論
該團，老紅軍之團隊，兵事遠，戰力強也.
引據
分類:中華人民共和國軍事
石勒
石勒字世龍，初名㔨，上黨武鄉羯人也. 其先匈奴別部羌渠之胄. 祖耶奕于，父周曷朱，一名乞冀加，並為部落小率. 勒生時赤光滿室，白氣自天屬于中庭，見者咸異之. 年十四，隨邑人行販洛陽，倚嘯上東門，王衍見而異之，顧謂左右曰：「向者胡雛，吾觀其聲視有奇志，恐將為天下之患. 」馳遣收之，會勒已去. 長而壯健有膽力，雄武好騎射. 曷朱性凶粗，不為羣胡所附，每使勒代己督攝，部胡愛信之. 所居武鄉北原山下草木皆有鐵騎之象，家園中生人參，花葉甚茂，悉成人狀. 父老及相者皆曰：「此胡狀貌奇異，志度非常，其終不可量也. 」勸邑人厚遇之. 時多嗤笑，唯鄔人郭敬、陽曲甯驅以為信然，並加資贍. 勒亦感其恩，為之力耕. 每聞鞞鐸之音，歸以告其母，母曰：「作勞耳鳴，非不祥也. 」
太安中，幷州饑亂，勒與諸小胡亡散，乃自雁門還依甯驅. 北澤都尉劉監欲縛賣之，驅匿之，獲免. 勒於是潛詣納降都尉李川，路逢郭敬，泣拜言飢寒. 敬對之流涕，以帶貨鬻食之，幷給以衣服. 勒謂敬曰：「今者大餓，不可守窮. 諸胡飢甚，宜誘將冀州就穀，因執賣之，可以兩濟. 」敬深然之. 會建威將軍閻粹說幷州刺史、東嬴公騰執諸胡於山東賣充軍實，騰使將軍郭陽、張隆虜羣胡將詣冀州，兩胡一枷. 勒時年二十餘，亦在其中，數為隆所驅辱. 敬先以勒屬郭陽及兄子時，陽，敬族兄也，是以陽、時每為解請，道路飢病，賴陽、時而濟. 旣而賣與茌平人師懽為奴. 有一老父謂勒曰：「君魚龍髮際上四道已成，當貴為人主. 甲戌之歲，王彭祖可圖. 」勒曰：「若如公言，弗敢忘德. 」忽然不見. 每耕作於野，常聞鼓角之聲. 勒以告諸奴，諸奴亦聞之，因曰：「吾幼來在家恆聞如是. 」諸奴歸以告懽，懽亦奇其狀貌而免之.
懽家鄰於馬牧，與牧率魏郡汲桑往來，勒以能相馬自託於桑. 嘗傭於武安臨水，為遊軍所囚. 會有羣鹿旁過，軍人競逐之，勒乃獲免. 俄而又見一父老，謂勒曰：「向羣鹿者我也，君應為中州主，故相救爾. 」勒拜而受命. 遂招集王陽、夔安、支雄、冀保、吳豫、劉膺、桃豹、逯明等八騎為羣盜. 後郭敖、劉徵、劉寶、張曀僕、呼延莫、郭黑略、張越、孔豚、趙鹿、支屈六等又赴之，號為十八騎. 復東如赤龍、騄驥諸苑中，乘苑馬遠掠繒寶，以賂汲桑.
及成都王穎敗乘輿于蕩陰，逼帝如鄴宮，王浚以穎陵辱天子，使鮮卑擊之，穎懼，挾惠帝南奔洛陽. 帝復為張方所逼，遷于長安. 關東所在兵起，皆以誅穎為名. 河間王顒懼東師之盛，欲輯懷東復，乃奏議廢穎. 是歲，劉元海稱漢王于黎亭，穎故將陽平人公師籓等自稱將軍，起兵趙魏，衆至數萬. 勒與汲桑帥牧人乘苑馬數百騎以赴之. 桑始命勒以石為姓，勒為名焉. 籓拜勒為前隊督，從攻平昌公模於鄴. 模使將軍馮嵩逆戰，敗之. 籓濟自白馬而南，濮陽太守苟晞討籓斬之. 勒與桑亡潛苑中，桑以勒為伏夜牙門，帥牧人劫掠郡縣繫囚，又招山澤亡命，多附勒，勒率以應之. 桑乃自號大將軍，稱為成都王穎誅東海王越、東嬴公騰為名. 桑以勒為前驅，屢有戰功，署為掃虜將軍、忠明亭侯. 桑進軍攻鄴，以勒為前鋒都督，大敗騰將馮嵩，因長驅入鄴，遂害騰，殺萬餘人，掠婦女珍寶而去. 濟自延津，南擊兗州，越大懼，使苟晞、王贊等討之.
桑、勒攻幽州刺史石尟於樂陵，尟死之. 乞活田禋帥衆五萬救尟，勒逆戰，敗禋，與晞等相持于平原、陽平間數月，大小三十餘戰，互有勝負. 越懼，次於官渡，為晞聲援. 桑、勒為晞所敗，死者萬餘人，乃收餘衆，將奔劉元海. 冀州刺史丁紹要之于赤橋，又大敗之. 桑奔馬牧，勒奔樂平. 王師斬桑于平原.
時胡部大張㔨督、馮莫突等擁衆數千，壁于上黨，勒往從之，深為所昵，因說㔨督曰：「劉單于舉兵誅晉，部大距而不從，豈能獨立乎？」曰：「不能. 」勒曰：「如其不能者，兵馬當有所屬. 今部落皆已被單于賞募，往往聚議欲叛部大而歸單于矣，宜早為之計. 」㔨督等素無智略，懼部衆之貳己也，乃潛隨勒單騎歸元海. 元海署㔨督親漢王，莫突為都督部大，以勒為輔漢將軍、平晉王以統之. 勒於是命㔨督為兄，賜姓石氏，名之曰會，言其遇己也.
烏丸張伏利度亦有衆二千，壁于樂平，元海屢招而不能致. 勒偽獲罪于元海，因奔伏利度. 伏利度大悅，結為兄弟，使勒率諸胡寇掠，所向無前，諸胡畏服. 勒知衆心之附己也，乃因會執伏利度，告諸胡曰：「今起大事，我與伏利度孰堪為主？」諸胡咸以推勒. 勒於是釋伏利度，率其部衆歸元海. 元海加勒督山東征討諸軍事，以伏利度衆配之.
元海使劉聰攻壺關，命勒率所統七千為前鋒都督. 劉琨遣護軍黃秀等救壺關，勒敗秀於白田，秀死之，勒遂陷壺關. 元海命勒與劉零、閻羆等七將率衆三萬寇魏郡、頓丘諸壘壁，多陷之，假壘主將軍、都尉，簡強壯五萬為軍士，老弱安堵如故，軍無私掠，百姓懷之.
及元海僭號，遣使授勒持節、平東大將軍，校尉、都督、王如故. 勒幷軍寇鄴，鄴潰，和郁奔于衛國. 執魏郡太守王粹于三臺. 進攻趙郡，害冀州西部都尉馮沖. 攻乞活赦亭、田禋于中丘，皆殺之. 元海授勒安東大將軍、開府，置左右長史、司馬、從事中郎. 進軍攻鉅鹿、常山，害二郡守將. 陷冀州郡縣堡壁百餘，衆至十餘萬，其衣冠人物集為君子營. 乃引張賓為謀主，始署軍功曹，以刁膺、張敬為股肱，夔安、孔萇為爪牙，支雄、呼延莫、王陽、桃豹、逯明、吳豫等為將率. 使其將張斯率騎詣幷州山北諸郡縣，說諸胡羯，曉以安危. 諸胡懼勒威名，多有附者. 進軍常山，分遣諸將攻中山、博陵、高陽諸縣，降之者數萬人.
王浚使其將祁弘帥鮮卑段務塵等十餘萬騎討勒，大敗勒于飛龍山，死者萬餘. 勒退屯黎陽，分命諸將攻諸未下及叛者，降三十餘壁，置守宰以撫之. 進寇信都，害冀州刺史王斌. 於是車騎將軍王堪、北中郎將裴憲自洛陽率衆討勒，勒燒營幷糧，迴軍距之，次于黃牛壘. 魏郡太守劉矩以郡附于勒，勒使矩統其壘衆為中軍左翼. 勒至黎陽，裴憲棄其軍奔于淮南，王堪退堡倉垣. 元海授勒鎮東大將軍，封汲郡公，持節、都督、王如故. 勒固讓公不受. 與閻羆攻䐗者圈、苑市二壘，陷之，羆中流矢死，勒幷統其衆，潛自石橋濟河，攻陷白馬，坑男女三千餘口. 東襲鄄城，害兗州刺史袁孚. 因攻倉垣，陷之，遂害堪. 渡河攻廣宗、清河、平原、陽平諸縣，降勒者九萬餘口. 復南濟河，滎陽太守裴純奔于建業.
時劉聰攻河內，勒率騎會之，攻冠軍將軍梁巨于武德，懷帝遣兵救之. 勒留諸將守武德，與王桑逆巨於長陵. 巨請降，勒弗許，巨逾城而遁，軍人執之. 勒馳如武德，坑降卒萬餘，數梁巨罪而害之. 王師退還，河北諸堡壁大震，皆請降送任于勒.
及元海死，劉聰授勒征東大將軍、幷州刺史、汲郡公，持節、開府、都督、校尉、王如故. 勒固辭將軍，乃止.
劉粲率衆四萬寇洛陽，勒留輜重于重門，率騎二萬會粲于大陽，大敗王師於澠池，遂至洛川. 粲出轘轅，勒出成皋關，圍陳留太守王贊於倉垣，為贊所敗，退屯文石津. 將北攻王浚，會浚將王甲始率遼西鮮卑萬餘騎敗趙固于津北，勒乃燒船棄營，引軍向柏門，迎重門輜重，至于石門，濟河，攻襄城太守崔曠於繁昌，害之.
勒南寇襄陽，攻陷江西壘壁三十餘所，留刁膺守襄陽，躬帥精騎三萬還攻王如. 憚如之盛，遂趣襄城. 如知之，遣弟璃率騎二萬五千，詐言犒軍，實欲襲勒. 勒逆擊，滅之，復屯江西，蓋欲有雄據江漢之志也. 張賓以為不可，勸勒北還，弗從，以賓為參軍都尉，領記室，位次司馬，專居中總事.
元帝慮勒南寇，使王導率衆討勒. 勒軍糧不接，死疫太半，納張賓之策，乃焚輜重，裹糧卷甲，渡沔，寇江夏，太守楊岠棄郡而走. 北寇新蔡，害新蔡王確于南頓，朗陵公何襲、廣陵公陳軫、上黨太守羊綜、廣平太守邵肇等率衆降于勒. 勒進陷許昌，害平東將軍王康.
先是，東海王越率洛陽之衆二十餘萬討勒，越薨于軍，衆推太尉王衍為主，率衆東下，勒輕騎追及之. 衍遣將軍錢端與勒戰，為勒所敗，端死之，衍軍大潰，勒分騎圍而射之，相登如山，無一免者. 於是執衍及襄陽王範、任城王濟、西河王喜、梁王禧、齊王超、吏部尚書劉望、豫州刺名劉喬、太傅長史庾顗等，坐之于幕下，問以晉故. 衍、濟等懼死，多自陳說，惟範神色儼然，意氣自若，顧呵之曰：「今日之事，何復紛紜！」勒甚奇之. 勒於是引諸王公卿士於外害之，死者甚衆. 勒重衍清辨，奇範神氣，不能加之兵刃，夜使人排牆填殺之. 左衛何倫、右衛李惲聞越薨，奉越妃裴氏及越世子毗出自洛陽. 勒逆毗於洧倉，軍復大潰，執毗及諸王公卿士，皆害之，死者甚衆. 因率精騎三萬，入自成皋關. 會劉曜、王彌寇洛陽，洛陽旣陷，勒歸功彌、曜，遂出轘轅，屯于許昌. 劉聰署勒征東大將軍，勒固辭不受.
先是，平陽人李洪有衆數千，壘于舞陽，苟晞假洪雍州刺史. 勒進寇穀陽，害冠軍將軍王茲. 破王讚于陽夏，獲讚，以為從事中郎. 襲破大將軍苟晞于蒙城，執晞，署為左司馬. 劉聰授勒征東大將軍、幽州牧，固辭將軍不受.
先是，王彌納劉暾之說，將先誅勒，東王青州，使暾徵其將曹嶷於齊. 勒遊騎獲暾，得彌所與嶷書，勒殺之，密有圖彌之計矣. 會彌將徐邈輒引部兵去彌，彌漸削弱. 及勒之獲苟晞也，彌惡之，偽卑辭使謂勒曰：「公獲苟晞而赦之，何其神也！使晞為公左，彌為公右，天下不足定. 」勒謂張賓曰：「王彌位重言卑，恐其遂成前狗意也. 」賓曰：「觀王公有青州之心，桑梓本邦，固人情之所樂，明公獨無幷州之思乎？王公遲迴未發者，懼明公踵其後，已有規明公之志，但未獲便爾. 今不圖之，恐曹嶷復至，共為羽翼，後雖欲悔，何所及邪！徐邈旣去，軍勢稍弱，觀其控御之懷猶盛，可誘而滅之. 」勒以為然. 勒時與陳午相攻于蓬關，王彌亦與劉瑞相持甚急. 彌請救于勒，勒未之許. 張賓進曰：「明公常恐不得王公之便，今天以其便授我矣. 陳午小豎，何能為寇？王彌人傑，將為我害. 」勒因回軍擊瑞，斬之. 彌大悅，謂勒深心推奉，無復疑也. 勒引師攻陳午于肥澤，午司馬上黨李頭說勒曰：「公天生神武，當平定四海，四海士庶皆仰屬明公，望濟于塗炭. 有與公爭天下者，公不早圖之，而返攻我曹流人. 我曹鄉黨，終當奉戴，何遽見逼乎！」勒心然之，詰朝引退. 詭請王彌讌于已吾，彌長史張嵩諫彌勿就，恐有專諸、孫峻之禍，彌不從. 旣入，酒酣，勒手斬彌而幷其衆，啟聰稱彌叛逆之狀. 聰署勒鎮東大將軍、督幷幽二州軍事、領幷州刺史，持節、征討都督、校尉、開府、幽州牧、公如故.
苟晞、王讚謀叛勒，勒害之. 以將軍左伏肅為前鋒都尉，攻掠豫州諸郡，臨江而還，屯于葛陂，降諸夷楚，署將軍二千石以下，稅其義穀，以供軍士.
初，勒被鬻平原，與母王相失. 至是，劉琨遣張儒送王于勒，遺勒書曰：「將軍發迹河朔，席捲兗豫，飲馬江淮，折沖漢沔，雖自古名將，未足為諭. 所以攻城而不有其人，略地而不有其土，翕爾雲合，忽復星散，將軍豈知其然哉？存亡決在得主，成敗要在所附；得主則為義兵，附逆則為賊衆. 義兵雖敗，而功業必成；賊衆雖克，而終歸殄滅. 昔赤眉、黃巾橫逆宇宙，所以一旦敗亡者，正以兵出無名，聚而為亂. 將軍以天挺之質，威振宇內，擇有德而推崇，隨時望而歸之，勳義堂堂，長享遐貴. 背聰則禍除，向主則福至. 採納往誨，翻然改圖，天下不足定，蟻寇不足掃. 今相授侍中、持節、車騎大將軍、領護匈奴中郎將、襄城郡公，總內外之任，兼華戎之號，顯封大郡，以表殊能，將軍其受之，副遠近之望也. 自古以來誠無戎人而為帝王者，至於名臣建功業者，則有之矣. 今之遲想，蓋以天下大亂，當須雄才. 遙聞將軍攻城野戰，合於機神，雖不視兵書，闇與孫吳同契，所謂生而知之者上，學而知之者次. 但得精騎五千，以將軍之才，何向不摧！至心實事，皆張儒所具. 」勒報琨曰：「事功殊途，非腐儒所聞. 君當逞節本朝，吾自夷，難為效. 」遺琨名馬珍寶，厚賓其使，謝歸以絕之.
勒於葛陂繕室宇，課農造舟，將寇建鄴. 會霖雨歷三月不止，元帝使諸將率江南之衆大集壽春，勒軍中飢疫死者太半. 檄書朝夕繼至，勒會諸將計之. 右長史刁膺諫勒先送款於帝，求掃平河朔，待軍退之後徐更計之. 勒愀然長嘯. 中堅夔安勸勒就高避水，勒曰：「將軍何其怯乎！」孔萇、支雄等三十餘將進曰：「及吳軍未集，萇等請各將三百步卒，乘船三十餘道，夜登其城，斬吳將頭，得其城，食其倉米. 今年要當破丹陽，定江南，盡生縛取司馬家兒輩. 」勒笑曰：「是勇將之計也. 」各賜鎧馬一匹. 顧問張賓曰：「於君計何如？」賓曰：「將軍攻陷帝都，囚執天子，殺害王侯，妻略妃主，擢將軍之發不足以數將軍之罪，奈何復還相臣奉乎！去年誅王彌之後，不宜於此營建. 天降霖雨方數百里中，示將軍不應留也. 鄴有三臺之固，西接平陽，四塞山河，有喉衿之勢，宜北徙據之. 伐叛懷服，河朔旣定，莫有處將軍之右者. 晉之保壽春，懼將軍之往擊爾，今卒聞迴軍，必欣於敵去，未遑奇兵掎擊也. 輜重逕從北道，大軍向壽春，輜重旣過，大軍徐迴，何懼進退無地乎！」勒攘袂鼓髯曰：「賓之計是也. 」責刁膺曰：「君共相輔佐，當規成功業，如何便相勸降！此計應斬. 然相明性怯，所以宥君. 」於是退膺為將軍，擢賓為右長史，加中壘將軍，號曰「右侯」.
發自葛陂，遣石季龍率騎二千距壽春. 會江南運船至，獲米布數十艘，將士爭之，不設備. 晉伏兵大發，敗季龍于巨靈口，赴水死者五百餘人，奔退百里，及于勒軍. 軍中震擾，謂王師大至，勒陣以待之. 晉懼有伏兵，退還壽春. 勒所過路次，皆堅壁清野，采掠無所獲，軍中大饑，士衆相食. 行達東燕，聞汲郡向冰有衆數千，壁于枋頭，勒將於棘津北渡，懼冰邀之，會諸將問計. 張賓進曰：「如聞冰船盡在瀆中，未上枋內，可簡壯勇者千人，詭道潛渡，襲取其船，以濟大軍. 大軍旣濟，冰必可擒也. 」勒從之，使支雄、孔萇等從文石津縛筏潛渡，勒引其衆自酸棗向棘津. 冰聞勒軍至，始欲內其船. 會雄等已渡，屯其壘門，下船三十餘艘以濟其軍，令主簿鮮于豐挑戰，設三伏以待之. 冰怒，乃出軍，將戰，而三伏齊發，夾擊攻之，又因其資，軍遂豐振. 長驅寇鄴，攻北中郎將劉演于三臺. 演部將臨深、牟穆等率衆數萬降于勒.
廣平游綸、張豺擁衆數萬，受王浚假署，保據苑鄉. 勒使夔安、支雄等七將攻之，破其外壘. 浚遣督護王昌及鮮卑段就六眷、末柸、匹磾等部衆五萬餘以討勒. 時城隍未修，乃于襄國築隔城重柵，設鄣以待之. 就六眷屯于渚陽，勒分遣諸將連出挑戰，頻為就六眷所敗，又聞其大造攻具，勒顧謂其將佐曰：「今寇來轉逼，彼衆我寡，恐攻圍不解，外救不至，內糧罄絕，縱孫吳重生，亦不能固也. 吾將簡練將士，大陣於野以決之，何如？」諸將皆曰：「宜固守以疲寇，彼師老自退，追而擊之，蔑不克矣. 」勒顧謂張賓、孔萇曰：「君以為何如」賓、萇俱曰：「聞就六眷剋來月上旬送死北城，其大衆遠來，戰守連日，以我軍勢寡弱，謂不敢出戰，意必懈怠. 今段氏種衆之悍，末柸尤最，其卒之精勇，悉在末柸所，可勿復出戰，示之以弱. 速鑿北壘為突門二十餘道，候賊列守未定，出其不意，直沖末柸帳，敵必震惶，計不及設，所謂迅雷不及掩耳. 末柸之衆旣奔，餘自摧散. 擒末柸之後，彭祖可指辰而定. 」勒笑而納之，即以萇為攻戰都督，造突門于北城. 鮮卑入屯北壘，勒候其陣未定，躬率將士鼓噪于城上. 會孔萇督諸突門伏兵俱出擊之，生擒末柸，就六眷等衆遂奔散. 萇乘勝追擊，枕尸三十餘里，獲鎧馬五千匹. 就六眷收其遺衆，屯于渚陽，遣使求和，送鎧馬金銀，幷以末柸三弟為質而請末柸. 諸將幷勸勒殺末柸以挫之，勒曰：「遼西鮮卑，健國也，與我素無怨讐，為王浚所使耳. 今殺一人，結怨一國，非計也. 放之必悅，不復為王浚用矣. 」於是納其質，遣石季龍盟就六眷于渚陽，結為兄弟，就六眷等引還. 使參軍閻綜獻捷於劉聰. 於是游綸、張豺請降稱籓，勒將襲幽州，務養將士，權宜許之，皆就署將軍. 於是遣衆寇信都，害冀州刺史王象. 王浚復以邵舉行冀州刺史，保于信都.
建興元年，石季龍攻鄴三臺，鄴潰，劉演奔于稟丘，將軍謝胥、田青、郎牧等率三臺流人降于勒，勒以桃豹為魏郡太守以撫之. 命段末柸為子，署為使持節、安北將軍、北平公，遣還遼西. 末柸感勒厚恩，在途日南面而拜者三，段氏遂專心歸附，自是王浚威勢漸衰.
勒襲苑鄉，執遊綸以為主簿. 攻乞活李惲于上白，斬之，將坑其降卒，見郭敬而識之，曰：「汝郭季子乎？」敬叩頭曰：「是也. 」勒下馬執其手，泣曰：「今日相遇，豈非天邪！」賜衣服車馬，署敬上將軍，悉免降者以配之. 其將孔萇寇定陵，害兗州刺史田徵. 烏丸薄盛執渤海太守劉旣，率戶五千降于勒. 劉聰授勒侍中、征東大將軍，餘如故，拜其母王氏為上黨國太夫人，妻劉氏上黨國夫人，章綬首飾一同王妃.
段末柸任弟亡歸遼西，勒大怒，所經令尉皆殺之.
琥珀
縮圖|琥珀，內有蟲化石 琥珀者，松脂所化石也. 其澈若水晶，光類真珠，色如瑪瑙. 自新石器時，人即以為美也. 古今咸以為重也. 可作諸般飾物.
石勒
烏丸審廣、漸裳、郝襲背王浚，密遣使降于勒，勒厚加撫納. 司冀漸寧，人始租賦. 立太學，簡明經善書吏署為文學掾，選將佐子弟三百人教之. 勒母王氏死，潛窆山谷，莫詳其所. 旣而備九命之禮，虛葬于襄國城南.
勒謂張賓曰：「鄴，魏之舊都，吾將營建. 旣風俗殷雜，須賢望以綏之，誰可任也？」賓曰：「晉故東萊太守南陽趙彭忠亮篤敏，有佐時良榦，將軍若任之，必能允副神規. 」勒於是徵彭，署為魏郡太守. 彭至，入泣而辭曰：「臣往策名晉室，食其祿矣. 犬馬戀主，切不敢忘. 誠知晉之宗廟鞠為茂草，亦猶洪川東逝，往而不還. 明公應符受命，可謂攀龍之會. 但受人之榮，復事二姓，臣志所不為，恐亦明公之所不許. 若賜臣餘年、全臣一介之願者，明公大造之惠也. 」勒默然. 張賓進曰：「自將軍神旗所經，衣冠之士靡不變節，未有能以大義進退者. 至如此賢，以將軍為高祖，自擬為四公，所謂君臣相知，此亦足成將軍不世之高，何必吏之. 」勒大悅，曰：「右侯之言得孤心矣. 」於是賜安車駟馬，養以卿祿，辟其子明為參軍. 勒以石季龍為魏郡太守，鎮鄴三臺，季龍篡奪之萌兆于此矣.
子春等與王浚使至，勒命匿勁卒精甲，虛府羸師以示之，北面拜使而受浚書. 浚遺勒麈尾，勒偽不敢執，懸之于壁，朝夕拜之，云：「我不得見王公，見王公所賜如見公也. 」復遣董肇奉表于浚，期親詣幽州奉上尊號，亦修箋于棗嵩，乞幷州牧、廣平公，以見必信之誠也.
勒將圖浚，引子春問之. 子春曰：「幽州自去歲大水，人不粒食，浚積粟百萬，不能贍恤，刑政苛酷，賦役殷煩，賊憲賢良，誅斥諫士，下不堪命，流叛略盡. 鮮卑、烏丸離貳于外，棗嵩、田嶠貪暴于內，人情沮擾，甲士羸弊. 而浚猶置立臺閣，布列百官，自言漢高、魏武不足並也. 又幽州謠怪特甚，聞者莫不為之寒心，浚意氣自若，曾無懼容，此亡期之至也. 」勒撫几笑曰：「王彭祖真可擒也. 」浚使達幽州，具陳勒形勢寡弱，款誠無二. 浚大悅，以勒為信然.
勒纂兵戒期，將襲浚，而懼劉琨及鮮卑、烏丸為其後患，沈吟未發. 張賓進曰：「夫襲敵國，當出其不意. 軍嚴經日不行，豈顧有三方之慮乎？」勒曰：「然，為之奈何？」賓曰：「彭祖之據幽州，唯仗三部，今皆離叛，還為寇讐，此則外無聲援以抗我也. 幽州飢儉，人皆蔬食，衆叛親離，甲旅寡弱，此則內無強兵以禦我也. 若大軍在郊，必土崩瓦解. 今三方未靖，將軍便能懸軍千里以征幽州也. 輕軍往返，不出二旬. 就使三方有動，勢足旋趾. 宜應機電發，勿後時也. 且劉琨、王浚雖同名晉籓，其實仇敵. 若修牋于琨，送質請和，琨必欣于得我，喜于浚滅，終不救浚而襲我也. 」勒曰：「吾所不了，右侯已了，復何疑哉！」
勒將支雄攻劉演於廩丘，為演所敗. 演遣其將韓弘、潘良襲頓丘，斬勒所署太守邵攀. 支雄追擊弘等，害潘良于廩丘. 劉琨遣樂平太守焦球攻勒常山，斬其太守邢泰. 琨司馬溫嶠西討山胡，勒將逯明要之，敗嶠于潞城.
勒以幽冀漸平，始下州郡閱實人戶，戶貲二匹，租二斛.
勒將陳午以浚儀叛于勒. 逯明攻甯黑于茌平，降之，因破東燕酸棗而還，徙降人二萬餘戶于襄國. 勒使其將葛薄寇濮陽，陷之，害太守韓弘.
劉聰遣其使人范龕持節策命勒，賜以弓矢，加崇為陝東伯，得專征伐，拜封刺史、將軍、守宰、列侯，歲盡集上. 署其長子興為上黨國世子，加翼軍將軍，為驃騎副貳.
劉琨遣王旦攻中山，逐勒所署太守秦固. 勒將劉勔距旦，敗之，執旦于望都關. 勒襲邵續于樂陵. 續盡衆逆戰，大敗而還.
章武人王昚起于科斗壘，擾亂勒河間、渤海諸郡. 勒以揚武張夷為河間太守，參軍臨深為渤海太守，各率步騎三千以鎮靜之，使長樂太守程遐屯于昌亭為之聲勢.
徙平原烏丸展廣、劉哆等部落三萬餘戶于襄國.
使石季龍襲乞活王平于梁城，敗績而歸. 又攻劉演于廩丘. 支雄、逯明擊甯黑于東武陽，陷之，黑赴河而死，徙其衆萬餘于襄國. 邵續使文鴦救演，季龍退止盧關津避之，文鴦弗能進，屯于景亭. 兗豫豪右張平等起兵救演. 季龍夜棄營設伏于外，揚聲將歸河北. 平等以為信然，入于空營. 季龍回擊敗之，遂陷廩丘，演奔文鴦軍，獲演弟啟，送于襄國. 演即劉琨之兄子也. 勒以琨撫存其母，德之，賜啟田宅，令儒官授其經.
時大蝗，中山、常山尤甚. 中山丁零翟鼠叛勒，攻中山、常山，勒率騎討之，獲其母妻而還. 鼠保于胥關，遂奔代郡.
勒攻樂平太守韓據于坫城，劉琨遣將軍姬澹率衆十餘萬討勒，琨次廣牧，為澹聲援. 勒將距之，或諫之曰：「澹兵馬精盛，其鋒不可發，宜深溝高壘以挫其銳，攻守勢異，必獲萬全. 」勒曰：「澹大衆遠來，體疲力竭，犬羊烏合，號令不齊，可一戰而擒之，何強之有！寇已垂至，胡可舍去，大軍一動，豈易中還！若澹乘我之退，顧乃無暇，焉得深溝高壘乎！此為不戰而自滅亡之道. 」立斬諫者. 以孔萇為前鋒都督，令三軍後出者斬. 設疑兵於山上，分為二伏. 勒輕騎與澹戰，偽收衆而北. 澹縱兵追之，勒前後伏發，夾擊，澹軍大敗，獲鎧馬萬匹，澹奔代郡，據奔劉琨. 琨長史李弘以幷州降于勒，琨遂奔于段匹磾. 勒遷陽曲、樂平戶于襄國，置守宰而退. 孔萇追姬澹于桑幹. 勒遣兼左長史張敷獻捷于劉聰.
勒之征樂平也，其南和令趙領招合廣川、平原、渤海數千戶叛勒，奔于邵續. 河間邢嘏累徵不至，亦聚衆數百以叛. 勒巡下冀州諸縣，以右司馬程遐為寧朔將軍、監冀州七郡諸軍事.
勒姊夫廣威張越與諸將蒱博，勒親臨觀之. 越戲言忤勒，勒大怒，叱力士折其脛而殺之.
孔萇攻代郡，澹死之. 時司、冀、幷、兗州流人數萬戶在于遼西，迭相招引，人不安業. 孔萇等攻馬嚴、馮䐗，久而不克. 勒問計於張賓，賓對曰：「馮䐗等本非明公之深仇，遼西流人悉有戀本之思. 今宜班師息甲，差選良守，任之以龔遂之事，不拘常制，奉宣仁澤，奮揚威武，幽冀之寇可翹足而靜，遼西流人可指時而至. 」勒曰：「右侯之計是也. 」召萇等歸，署武遂令李回為易北都護、振武將軍、高陽太守. 馬嚴士衆多李潛軍人，回先為潛府長史，素服回威德，多叛嚴歸之. 嚴以部衆離貳，懼，奔于幽州，溺水而死. 馮䐗率衆降于勒. 回移居易京，流人降者歲常數千，勒甚嘉之，封回弋陽子，邑三百戶. 加賓封一千戶，進賓位前將軍，固辭不受.
河朔大蝗，初穿地而生，二旬則化狀若蠶，七八日而臥，四日蛻而飛，彌亙百草，唯不食三豆及麻，幷冀尤甚.
石季龍濟自長壽津，寇梁國，害內史荀闔. 劉琨與段匹磾、涉復辰、疾六眷，段末柸等會于固安，將謀討勒，勒使參軍王續齎金寶遺末柸以間之. 末柸旣思有以報勒恩，又忻於厚賂，乃說辰眷等引還，琨、匹磾亦退如薊城.
邵續使兄子濟攻勒渤海，虜三千餘人而還. 劉聰將趙固以洛陽歸順，恐勒襲之，遣參軍高少奉書推崇勒，請師討聰. 勒以大義讓之，固深恨恚，與郭默攻掠河內、汲郡.
段末柸殺鮮卑單于截附真，立忽跋鄰為單于. 段匹磾自幽州攻末柸，末柸逆擊敗之，匹磾奔還幽州，因害太尉劉琨，琨將佐相繼降勒. 末柸遣弟騎督擊匹磾于幽州，匹磾率其部衆數千，將奔邵續，勒將石越要之於鹽山，大敗之，匹磾退保幽州. 越中流矢死，勒為之屏樂三月，贈平南將軍.
劉聰疾甚，驛召勒為大將軍、錄尚書事，受遺詔輔政，勒固辭乃止. 聰又遣其使人持節署勒大將軍、持節鉞，都督、侍中、校尉、二州牧、公如故，增封十郡，勒不受. 聰死，其子粲襲偽位，其大將軍靳準殺粲于平陽，勒命張敬率騎五千為前鋒以討準，勒統精銳五萬繼之，據襄陵北原，羌羯降者四萬餘落. 準數挑戰，勒堅壁以挫之. 劉曜自長安屯于蒲阪，曜復僭號，署勒大司馬、大將軍，加九錫，增封十郡，幷前十三郡，進爵趙公. 勒攻準于平陽小城，平陽大尹周置等率雜戶六千降于勒. 巴帥及諸羌羯降者十餘萬落，徙之司州諸縣. 準使卜泰送乘輿服御請和，勒與劉曜競有招懷之計，乃送泰于曜，使知城內無歸曜之意，以挫其軍勢. 曜潛與泰結盟，使還平陽宣慰諸屠各. 勒疑泰與曜有謀，欲斬泰以速降之，諸將皆曰：「今斬卜泰，準必不復降，就令泰宣漢要盟于城中，使相率誅靳準，準必懼而速降矣. 」勒久乃從諸將議遣之. 泰入平陽，與準將喬泰、馬忠等起兵攻準，殺之，推靳明為盟主，遣泰及卜玄奉傳國六璽送于劉曜. 勒大怒，遣令史羊升使平陽，責明殺準之狀. 明怒，斬升. 勒怒甚，進軍攻明，明出戰，勒擊敗之，枕尸二里. 明築城門堅守，不復出戰. 勒遣其左長史王脩獻捷于劉曜. 晉彭城內史周堅害沛內史周默，以彭沛降于勒. 石季龍率幽、冀州兵會勒攻平陽. 劉曜遣征東劉暢救明. 勒命舍師于蒲上. 靳明率平陽之衆奔于劉曜，曜西奔粟邑. 勒焚平陽宮室，使裴憲、石會修復元海、聰二墓，收劉粲已下百餘尸葬之，徙渾儀、樂器于襄國.
劉曜又遣其使人郭汜等持節署勒太宰，領大將軍，進爵趙王，增封七郡，幷前二十郡，出入警蹕，冕十有二旒，乘金根車，駕六馬，如曹公輔漢故事，夫人為王后，世子為王太子. 勒舍人曹平樂因使留仕於曜，言於曜曰：「大司馬遣王脩等來，外表至虔，內覘大駕強弱，謀待脩之返，將輕襲乘輿. 」時曜勢實殘弊，懼脩宣之. 曜大怒，追汜等還，斬脩于粟邑，停太宰之授. 劉茂逃歸，言王脩死故，勒大怒，誅平樂三族，贈脩太常. 又知停殊禮之授，怒甚，下令曰：「孤兄弟之奉劉家，人臣之道過矣，若微孤兄弟，豈能南面稱朕哉！根基旣立，便欲相圖. 天不助惡，使假手靳準. 孤惟事君之體當資舜求瞽瞍之義，故復推崇令主，齊好如初，何圖長惡不悛，殺奉誠之使. 帝王之起，復何常邪！趙王、趙帝，孤自取之，名號大小，豈其所節邪！」於是置太醫、尚方、御府諸令，命參軍鼂讚成正陽門. 俄而門崩，勒大怒，斬讚. 旣怒刑倉卒，尋亦悔之，賜以棺服，贈大鴻臚.
平西將軍祖逖攻陳川于蓬關，石季龍救川，逖退屯梁國，季龍使揚武左伏肅攻之.
勒增置宣文、宣教、崇儒、崇訓十餘小學于襄國四門，簡將佐豪右子弟百餘人以教之，且備擊柝之衛. 置挈壺署，鑄豐貨錢.
嶺南民風
縮圖|木棉，嶺南名花，粵人以爲象徵 縮圖|珠江下流之虎門橋；珠江者，粵地大江，孕育粵人，亦象徵也 縮圖|十八世紀之油畫；畫內見廣州十三行、西歐列國旗. 嶺南素折衝樽俎之地 嶺南民風，又以南粵、珠水名，流乎兩粵、港澳. 嶺南之地，雜居民種，有廣府、客家、潮汕、海陸豐、雷州、瑤民、壯民、黎民. 是文所述者，廣府民風也.
觀乎氣候，嶺南屬亞熱帶，氣流濕暖，穀米易熟；珠水巨流，沃野千里，民易生息. 嶺南之地，又華夏南門，外商蕃賈，雲集至此，商貿歷千年而未衰. 故民之生於斯，或重商，或重農，居彼南溟之濱，而膺中海洋是懷. 唐宋時，中華與天方、印度交，近世則與西歐交. 列蕃文明，萃聚斯然，粵人交外，夏蕃相融，其民風亦獨樹一幟，別乎諸夏. 言語，建築，美術，工藝，表演，文學，飲食，皆有所長. 粵地多異俗，若拾骨葬者，皆百越遺風.
石勒
河西鮮卑日六延叛于勒，石季龍討之，敗延于朔方，斬首二萬級，俘三萬餘人，獲牛馬十餘萬. 孔萇討平幽州諸郡. 時段匹磾部衆饑散，棄其妻子，匹磾奔邵續. 曹嶷遣使來聘，獻其方物，請以河為斷. 桃豹至蓬關，祖逖退如淮南. 徙陳川部衆五千餘戶于廣宗.
石季龍與張敬、張賓及諸將佐百餘人勸勒稱尊號，勒下書曰：「孤猥以寡德，忝荷崇寵，夙夜戰惶，如臨深薄，豈可假尊竊號，取譏四方！昔周文以三分之重，猶服事殷朝；小白居一匡之盛，而尊崇周室. 況國家道隆殷周，孤德卑二伯哉！其亟止斯議，勿復紛紜. 自今敢言，刑茲無赦！」乃止.
石季龍及張敬、張賓、左右司馬張屈六、程遐文武等一百二十九人上疏曰：「臣等聞有非常之度，必有非常之功；有非常之功，必有非常之事. 是以三代陵遲，五伯迭興，靜難濟時，績侔睿后. 伏惟殿下天縱聖哲，誕應符運，鞭撻宇宙，弼成皇業，普天率土，莫不來蘇，嘉瑞徵祥，日月相繼，物望去劉氏、威懷于明公者十分而九矣. 今山川夷靜，星辰不孛，夏海重譯，天人系仰，誠應升御中壇，即皇帝位，使攀附之徒蒙寸尺之潤. 請依劉備在蜀、魏王在鄴故事，以河內、魏、汲、頓丘、平原、清河、鉅鹿、常山、中山、長樂、樂平十一郡，幷前趙國、廣平、陽平、章武、渤海、河間、上黨、定襄、范陽、漁陽、武邑、燕國、樂陵十三郡，合二十四郡、戶二十九萬為趙國. 封內依舊改為內史，準《禹貢》、魏武復冀州之境，南至盟津，西達龍門，東于於河，北至於塞垣. 以大單于鎮撫百蠻. 罷幷、朔、司三州，通置部司以監之. 伏願欽若昊天，垂副羣望也. 」勒西面而讓者五，南面而讓者四，百僚皆叩頭固請，勒乃許之.
嶺南民風
今
粵素外交，移民海外，繁衍生息，而有唐人街，是故粵語行通海外華埠. 唐人之謂，蓋自粵地漢化以唐時最盛，五嶺之南，武夷山東，莫不如此，故民以唐人自居，言必稱唐.
二十世紀中，香港騰飛，號東方之珠，卒成巨邑. 香江繁榮，文化昌盛，新作疊出，若流行樂，若粵語電影，風行世界，爲粵人所愛，流風披及，尚港爲榮，內地雖行簡化字，粵人猶通深筆. 港城好交，亞洲列國，來往於埠，亦粵地廣開之風，繼往承來也.
兩粵近港澳故，易得外風，廣交會者，外物入華之扉也. 及改革開放，粵地卒登富庶首區，亦天府之地也. 粵省產貨，港地售沽，曰「前店後廠」. 今珠三角成中華富邑之土，與長三角、京津唐並驅，所謂金山珠海、天子南庫，今時復見. 粵省人文，亦因之而興.
納外
南粵之地興外貿，列國諸藩，雲來交集. 南海神廟有波羅誕慶，菩提達摩登華陸於西來初地，皆可足見. 本固外交，加之遠服，外物入粵，異乎中土. 諸種教法，興盛於此，若佛，若道，若耶，若回，諸天崇拜，此間繁盛. 中原儒教，嶺南不興. 粵人納外，取他山之玉，爲己身所用.
重商
千年貿易，商港未廢，通夷海道，古今維興，故粵人恃舟賈而生. 廣州、佛山，皆商中老埠，香港、深圳，亦後起之秀，行商交外，粵之經脈也. 商團來往，散居海外，近者越南、泰國，賒者印尼、澳洲，粵人行蹤，遍及天下. 廣東商幫，今昔皆興，粵人重商、重利、務實之性生焉.
語言
粵人操粵語，省城人謂之廣州話，香港人謂之廣東話，民謂白話. 嶺南民曲、大戲，悉操粵音. 粵語之成，蓋古漢音合百越詞而成：其地在越，故有越詞，修飾語置中心語後，亦百越詞法；漢民洶涌，粵地漢化，粵地偏僻，古音流傳，若入聲三分，若陽聲三別，若韻分三等，若調分陰陽，凜然有古風. 粵地本如神州他處，寓乎文言，白話文興，南粵自有其體，曰粵文，書漢字，製粵字而用，又呼粵白、廣白. 廣白者，列於明清四白話，同乎蘇白、京白、韻白.
古法
縮圖|留耕堂，番禺沙灣之宗祠，灰牆碧瓦，浮雕遍體，可窺建築古法 粵地濕熱，須通風納涼，避潮防霉，較之中土，粵地建築古法尚輕盈，擇耐濕通透之材，作家屋祠堂，色喜和柔，好灰、白、碧. 嶺南雨豐，爲疏水故，多作斜屋頂. 晝日猛烈，晨清暮爽，爲納新涼，而作陽棚，以其靜坐閒觀. 古法建築，今時尚存，粵地村社，易尋其跡. 廣州城中，西關陳家祠以爲名品，雕樑畫棟，建築奇觀，甚有可賞，今闢作博物館.
唐樓
西人渡我，粵歐交會，生唐樓，尤見港澳，粵省間有.
庭院
縮圖|餘蔭山房 嶺南人文興，作園林別墅，雅景以賞，舊日行商繁富，別墅遍佈，今日遺留廣東四大名園，後人可一窺心詣藝景.
五嶺橫阻，南溟瀕臨，雨水豐盛，日光猛烈，颱暴頻繁，故築牆圍園，以保種植，又喜花草藤木，作涼蔭避暑. 草木選嶺南佳種，建築取人民工藝，粵中地平，架石爲山，河涌交叉，引水爲池. 粵中多私園，作小景以遐，亦有行商巨園，海山仙館、萬松園也，今俱滅矣.
工藝
粵地工藝，自百越始，時至今日，藝趨化境，數種或列世界遺產矣. 百工技藝，未或差缺，雕塑、刺繡、瓷繪、剪紙、草蓆、風箏、貼畫、傢俬，皆有成就，美術流派，自出其門.
牙雕
縮圖|象牙球，計十六層，以象牙原本雕成，各層可旋 廣州牙雕，又名南派牙雕. 嶺南濕暖，曾有象生，越人曾貢中土象牙，牙雕之技始焉. 象齒通透，剛硬如玉，精雕細琢，久存不壞，象牙球者，以爲極品，鬼斧神刀，可奪天工.
牙雕雖精，用料不菲. 爲取象齒，盜獵橫生，幾危象種，萬國列邦，始禁象齒，以保諸象. 象牙既禁，雕藝何爲？今人乃以骨代牙，欲保工藝.
玉雕
縮圖|左|青玉角杯，出乎南越王墓 廣州玉雕，流於粵中. 粵人愛玉，承襲千年，今人仍以玉鎮邪，佩之求吉. 南越王墓現乎玉杯、玉佩，迄今二千年矣. 漢人崇玉，以爲神器，祭祀之用，修身之德. 宋有七巧色，雕玉技藝，遂臻至善. 粵人雕玉，以南玉爲材，多喜彩綠，又引外邦玉材，若緬甸翡翠，風崇莊重，輕盈剔透，以留色之技，保其色水，清玉生暉. 粵人佩玉，故多雕配飾，亦作藝品，若玉球者，層層相套，可轉互映.
粵繡
粵繡自出針法，遠觀炫目，近看精細，紋清理晰，畫密繁複，絲毫不亂，色艷鬥彩. 粵繡可飾，戲服者、用具者，皆有所用.
木雕
縮圖|金漆木雕 嶺南木雕，以潮州名，潮人者，閩裔也，潮人藝工，流傳粵省. 潮州木雕始於宋，明清廣普，祠堂廟宇，喜用木雕，聲名遠播，外埠爭購. 雕木以硬木，若樟、杉、柚者，事前作草，雕粗琢細，成形而抹金漆，故潮州木雕金光四燦，圖景奢滿.
剪紙
嶺南剪紙，以佛山名 ，興於宋末，裁紙製花，以應慶時，後流市入商，成工藝商品，窗花、鞋花，皆可飾. 佛山剪紙多取材神話、動物、吉圖、風土，喜紅亦愛綠，飾之節慶.
盆景
嶺南盆景，自一九三零年代立派. 宋時，有蘇東坡貶居嶺南，詩讚：「嶺南萬戶皆春色」，蠻地猶有山水花草之勝. 明時，粵人興盆景，花草取乎本土，人工合於自然，草木雖美，猶需盆土相襯，修枝剪葉，頗具藝心，方如願生長，新芽長成，恰蓋掩傷剪處，若天然而出.
書法
嶺南書風，豪膽放浪，中見風骨. 嶺南地蠻，潮熱天候，霉紙毀爛，不見傳作，而偶見碑刻. 白沙先生開嶺南書風，後輩繼往，斷有傑作，雖未專攻書法，閒情之餘，亦一抒逸志. 書者名家如下： 840px|有框|置中|高劍父書法
廣彩
縮圖|廣彩纏枝花卉雙龍耳瓶，藏於香港藝術館 廣州織金彩瓷，簡稱廣彩. 明清之季，海舶雲集，商務聚盛，歐土重華瓷，華商投其所好，乃於景德鎮燒造白瓷，運至粵垣，加僱工匠，仿照西洋畫法，加以彩繪，於珠江之河南，開爐烘染，製成彩瓷然後售之西商.
傢俬
廣式傢俬，嶺南特產也. 明時發端，取本地木料，鑿唐人傢俱，合西歐飾風. 木料取紫檀、黃花梨、酸枝、雞翅木，取一巨木而鑿，不混他木，故一俱一木種也，毋須接駁. 歐土風格，取曲線，取浮雕，巴洛克、洛克克之風也，以木雕之藝，作唐土之雕. 又襯嵌寶物，若貝殼、雲石、陶瓷、琺琅、玻璃，今成嶺南名產也.
畫派
縮圖|《東戰場的烈焰》，高劍父畫作，水彩鮮紅，以示戰火，留白處似煙若雲，含蓄收筆 嶺南畫派始乎十九世紀末葉 ，嶺南有三傑，高劍父、高奇峰、陳樹人也，三傑聚而創派. 中國畫爲本，西洋水彩爲用，重留白，引西人印象派技法，色艷光映，一革蕭條淡薄之風.
角雕
角雕以高州名，始于一九六零年代，角者，可用水牛、山羊之角，使各法而造形，遠銷列國.
演藝
嶺南方音殊域，音聲稍異，樂曲不同. 戲曲繁多，粵劇、漢劇、採茶戲、潮劇，不一而足，粵劇者，廣爲流傳，中國大戲種也，登世界遺產矣. 近世演藝業興，粵語流行曲、電影亦一時之盛，迄今依然.
民歌
縮圖|左|秦琴演者，攝於[[三藩市華埠]] 嶺南民歌縝紛 ，越人喜歌，迄今衍息數種，粵語民歌，有蜑戶之鹹水歌，祭禾之賣雞調，婚慶之高棠歌，孩童之兒歌. 穗莞之粵調有五：粵謳、板眼、南音、木魚歌、龍舟歌. 賣雞調者，越人古歌也，越人崇鳥，以靈雞爲祭，祈穀豐登. 粵北近乎湘贛，歌類嶺北；客家據山，有客家山歌；嶺東近閩，潮人作粵東漁歌. 粵語民歌，以《南海潮》名，人戲稱「廣東省歌」.
戲曲
縮圖|粵劇，演於溫哥華 嶺南戲曲，尤以粵劇聞，俗謂之大戲，列於世界非物質遺產. 粵劇之源，出自南戲，嶺北亂彈入粵，先有外江班，後有本地班，本唱以戲棚官話，辛亥以降，文明革新，改宗廣州音，時人稱之文明戲. 粵地文人，爭作戲本，又承舊曲，新舊共爐，終冶一體. 唱打唸做，皆戲劇精要，唱者，諸腔洽樂，打者，耍雜工夫，唸者，口白氣息，做者，身姿步態.
粵劇奏樂，以華樂爲本，南梆有三，形制異乎北. 曲牌多承前人，偶見自創新聲. 粵劇行當有三，妝、服、飾. 妝容以白爲底，以角分色：赤者血性忠勇，黑者剛耿忠直，白者奸惡陰險. 戲服本取明裝，京劇興，取京服爲用. 飾物繁多，旦角飾簪、釵、寶石、鳳冠，生角視操持何業，若盔、巾.
講古
講古者，談古說故也，講古之人，粵謂講古佬，以粵語演說，取小說、故事爲材，繪之聲色，使聞者感動. 粵之講古，宗師明時江南. 吳人柳敬亭授徒，中有粵人，粵始有說書之藝. 講古時，一扇一驚堂木，描聲狀色，全憑言語，言語時，須口白親人，又朗朗然可誦可吟，如登臺演戲，萬應俱全. 說書初入粵，多寺觀前設座，作勸世演說，後獨離寺觀，自建講古寮，或道旁擺攤，或駐茶樓. 近世，廣播電臺立，講古人以爲媒介，電波達處，即可聞書. 廣州文化公園、文化宮作說書臺，每期一講，聽者芸芸. 百年積澱，故事衆多，今人輯書，錄集出版.
廣東音樂
縮圖|高胡，又名粵胡，列於三架頭 廣東音樂，又名粵樂、廣府音樂，源地廣州府，中樂別流也. 粵樂清脆如金聲亮耳，活躍若鵲踏枝頭，多小品樂曲. 粵地雜戲混成，有過場曲、民調，或以之爲舊聲；又樂家譜就，作今時新音，別創一面. 粵樂三器，稱之三架頭，謂高胡、謂揚琴、謂琵琶，三器齊而樂奏，間雜他器，若秦琴，若阮，若二弦，若鑼鼓. 西器入粵，色士風、小提琴、鋼琴，皆可用. 列下者，粵樂名品也：
詩文
南粵言語，源遠流長，粵語者，衍自中古，客語、潮語者，可有一斑上古遺芳. 中華文章，素以詩歌興，詩之傳統，亦爲粵所襲，粵人好詩，又輔以古音化石，得承前人，而開後繼也. 兩漢歌賦，魏晉樂府，唐詩宋詞，粵人以其九音詠之，陶陶然如訪仙山，醺醺然若客遇星槎，復變雅爲俗，納土俗爲詩，採民情入俳，粵地詩文，自備一體.
格律詩
唐詩宋詞，華夏精藻也，粵音合中古音，其韻分部，尤似《廣韻》，字音未亂，清濁判然，舒促分別，四聲皆全，韻分三等，陽入韻齊，聲母嚴謹，可對古音. 漢詩重平仄，平仄不混者，可承前章，後開文華.
粵地出詩人，名者唐丞相張九齡，《感遇》十二首，列於《唐詩三百首》開篇. 張氏生於韶州曲江，廣州都督子也. 唐末又有粵地詩人，邵謁、陳陶，其詩質樸喜人，天然去雕飾，若出水芙蓉，自有麗質天華. 明清之季，粵地詩家輩出，自出流派，稱之嶺南詩派.
嶺南三家
明末清初，有嶺南三家，三家者，曰屈大均、曰陳恭尹、曰梁佩蘭也. 漢人反清復明，時人歌詩頌之，既入清，又詩諷朝政，歌詩皆爲時而作.
白話格律詩
近世新變，何淡如始創粵白格律詩，後輩不絕 ，以廖恩燾詩名最顯. 其集《嬉笑集》，口語入詩，俗話入辭，匪用雅語，立意奇新，以嬉鬧作諷喻，以笑談作史詩.
粵謳
粵謳者，粵地詩體也，又名越謳、解心，本伎坊曲樂，文人採辭而成詩. 粵謳不究格律，重韻律流暢，暢達平易者爲優，又納怨爲俳，採俗成句，別是一般滋味.
飲食
縮圖|粵廚炒鍋，火候十足 飲食之事，人之常情，民食爲天，故飲食之法近於道. 南粵北靠五嶺，南瀕南洋，海岸曲折，漁獲豐厚，又氣候濕暖，瓜果衆多，米蔬易產，水涌橫佈，河鮮盛出. 以其物產食貨，得粵菜原料，屈夫子《廣東新語》有言：「天下所有食貨，粵東幾盡有之，粵東所有之食貨，天下未必盡也. 」漢人南進，中菜之藝南傳，又合西域之技，終成一系. 唐人劉恂著《嶺表錄異》，言粵食貨奇多，民無所不食，實一異也.
飲茶
有言「粵海飲茶味難忘」，粵地品茶，佐以食品，廣東茶樓，自有其風. 粵人待客，以奉茶爲尚，邀客飲茶，則至誠也. 飲茶有禮，搭檯、茶友，遞水、扣指禮，皆有所究.
尋常飲茶，分朝、午、晚三市，朝茶或謂早茶，老人居多，晨運後，茶友一衆，開檯一圍，有言「一盅兩件」，一盅者，茶一壺，兩件者，點心也. 稍晏，後生寐醒，方至飲茶. 午茶或謂晏茶，闔家居多. 晚茶或謂夜茶，常處雅座、包廂，歡聚一場，飲食一時. 飲茶時，需先開茶，擇位落座，選茶開單，後方點食. 廣東飲茶，茶會話事之樂也.
點心
點心一語，首見《唐書》. 點心之義，小食也，佐以茶水，開胃解肚. 漢人小食由來已久，入粵而成點心，多蒸點，亦可炸點、包點、粉點. 點心之味，粵不可缺，省港兩地，有校專工點心.
涼茶
縮圖|香港涼茶舖 涼茶者，性涼藥茶也. 南粵濕熱，暑瘴橫流，以其南，五行屬火，火氣盛，粵人謂之熱氣. 故民取性寒消暑之藥，煎服之. 常見者，清補涼、廿四味、菊花茶、五花茶、竹蔗水、雪梨茶、班沙茶、火麻仁. 粵地有店，曰涼茶舖，專售涼茶. 二零零六年，中國國務院列涼茶成國家級非物質文化遺產.
糖水
糖水者，粵地甜品也，多流態. 宋時中原小販有涼水，味甘飲品. 甜湯入粵，令之汁稠，作食品而用. 常食於飯後、消夜. 冷熱皆可，時令有分，夏食綠豆沙，冬食芝麻糊. 婚慶時，夫婦成堂禮，坐床而待，好命婆奉蓮子羹湯前，郎君取食，曰蓮子謂「連生貴子」.
酒
粵地有酒，自百越始. 越製果酒，南越遺物，中有酒瓶. 宋人蘇東坡貶居嶺南，作《東坡酒經》，南粵酒經之始也. 明時酒業昌盛，酒行湧現，當以佛山爲名. 今粵地有米酒，出十大名酒，以玉冰燒爲最. 婚慶、佛山秋色祭以土產酒爲敬.
武功
縮圖|[[葉問，詠春拳名師]] 嶺北功夫南傳，清季，始成門派. 清末衰亂，兩廣山賊渠帥作亂，爲保家土，遂興講武，拳館林立. 兩廣拳法，南拳也，有廣東十虎，名者黃飛鴻，後人作影片紀念. 嶺南武功，身法多變，扎馬穩健，以吼助威，少躍動起腳，動作簡樸，務求實用. 今有：
哲學
縮圖|陳獻章像 南粵有儒. 嶺南儒學，主以宋明理學，理學者，亞東共哲也. 崔與之立菊坡精舍於粵，開菊坡學派，粵地始有性理門流. 百年以降，哲人輩出.
嶺南學派
嶺南學派，肇於明世，屬性理學，求自得，以心爲主，既揚儒學以人爲本，亦合道家天人融洽. 名家新會陳獻章，人稱白沙先生，傳《陳獻章集》.
南禪
佛門學問，亦有所成. 六祖慧能，廣東人氏，著《六祖壇經》，列入佛門正典. 南禪源乎南粵，幾成禪學主流，北禪頓衰，所謂曹溪水澤三千界，於是焉矣.
節慶
縮圖|過年買花，粵地殊俗，廣州城因之譽爲花城 粵地節日，多爲亞東同慶，但亦殊風異俗，若新年行花街，過年買花，他方不見. 粵人崇佛道而輕儒，故佛誕隆盛，三元禮遇，孔誕疏冷.
大乘佛教
隋唐佛學隆盛，三藏法師西行取經，而有大乘佛教. 流風披及，粵地崇佛，佛誕、觀音誕，皆粵地隆慶，佛寺遍及，香火不絕. 今日禪宗，主以南禪，南禪者，源曹溪，韶關南華寺蓋其祖庭，又韶州雲門山源出一脈，曰雲門宗. 廣州光孝寺者，禪宗勝跡，民謂「未有廣州，先有光孝，未有光孝，先有柯子」，柯子者，寺內一菩提樹也，中土菩提，皆此一樹之別枝新發；風動幡動，不如仁者心動，此典源光孝. 光孝之外，大佛、海幢、六榕，四寺者廣府四叢林. 粵西，有鼎湖山，嶺南律宗第一山也.
遠儒
嶺南遠儒疏孔. 粵地南疆，中原帝統，力猶不逮，宣教難行，講學苦佈. 雖有學宮書院，民猶崇佛道巫靈，儒者或斥之淫祀，民仍安祭之. 粵人重商輕仕，從商騰達者衆，故不執於讀書一處，儒經不顯.
他流
佛道者，源流已久；一神諸教，由來匪淺. 唐宋蕃客，落籍南土，始有回教；明清教士，西學東漸，而有耶教.
商幫
粵商者，粵地商幫. 分二流：廣商、潮商. 粵閩兩地，多交海外，唐興宋繼，元往明來，由清及近，莫不如是，故是重商之地. 廣州十三行，富商巨賈也，一主中西外貿，他國訂貨，實粵民衣食父母. 且粵人行商，自守一道 ：奉神主，以關雲長爲財神，重商利而遠官非，重實而輕名，行事低調，恐劫財喪命，而有言「財不露眼」. 今粵地仍商埠雲集，穗港佛鵬，粵中四埠也，尤以港稱「東方之珠」，二零一六年，香港以金融稱雄世間，名列第四，稍次倫敦、紐約.
木棉
木棉，嶺南佳木. 南越國時，贈木棉寄嶺北，以謝國禮，是此，粵人始以木棉爲己徵. 南粵民曲《南海潮》一言「紅棉紫荊」，粵地兩名花也. 粵人謂木棉曰英雄樹，以其樹高木大，爭陽向上，冠絕他木，以是謂之. 木棉亦廣州市花. 香港雖西化，仍尊木棉，羅文有曲《紅棉》，紅棉路乃港人訂婚之所.
舢板
舢板，粵俗寫「三板」，行於南海，木造，平底，小舟. 粵閩多見，南洋亦有，高三米半或四米，可加篷而居. 漁民以舢板爲家，舊日穗港二城，日見舢板集埠，滿江滿海，亦一景也，人謂之粵地一奇.
兼查
縮圖|五羊雕塑
外典
分類:中華史
城驛驛
城驛驛者，通曰「城站站」，杭州地鐵一路之候也. 處中原浙江杭州上城.
分類:杭州地鐵一路
拉曼大學
拉曼大學在馬來西亞，私立，研究型. 肇於二〇〇二年八月十三日. 今生員凡二萬六千餘人.
校訓
德智體兼修，群美新並重.
校區
今有校區二：曰金寶，曰雙溪龍.
學院
設有學院十三、本科六十六.
據
分類:馬來西亞大專院校
開陽
開陽，或作武曲，星也，位居北斗第六. 泰西天官列于大熊座. 視星等二點二三. 七星中第四明，為日之七百倍. 年三億七千萬歲. 去日八十三光年. 重二點二三倍於日，半徑二點四倍於日. 佛教經典併民俗或有武曲之稱.
邙山之戰
東魏武定元年、西魏大統九年二月，東北豫州刺史高仲密以虎牢降西. 西丞相宇文泰親帥諸軍應之，以李遠為前驅，至洛陽，遣于謹攻栢谷塢，拔之. 東丞相高歡使斛律金統劉豐、步大汗薩等步騎數萬守河陽城以拒之.
泰留輜重於瀍曲，夜，登邙山以襲歡. 候騎白歡曰：「賊距此四十餘里，蓐食乾飲而來. 」歡曰：「自當渴死！」乃正陣以待之. 戊申，黎明，西軍與東軍遇.
初戰，泰使若干惠為右軍，與中軍破西兵，逐北數里. 是時，東軍士有盜殺驢者，軍令應死. 歡弗殺，將至并州決之. 明日，復戰，奔西軍，告歡所在. 泰募銳三千，皆執短兵，配大都督賀拔勝以攻之. 東眾潰，歡失馬，赫連陽順下馬以授歡，與蒼頭馮文洛扶上，俱走，從者步騎六七人. 追騎至，親信都督尉興敬曰：「王去矣，興敬腰邊百箭，足殺百人. 」歡勉之曰：「事濟，以爾為懷州；若死，則用爾子. 」興敬曰：「兒小，願用兄. 」許之. 興敬鬭，矢盡而死. 勝識歡於行間，執槊與十三騎逐之，馳數里，槊刃垂及，呼曰：「賀六渾 ，賀拔破胡必殺汝！」歡氣殆絕，劉洪徽從旁射勝，中其二騎. 勝槊將中歡，段韶從傍馳馬引弓反射，一箭橫射勝馬，斃之，歡遂免. 勝歎曰：「今日不執弓矢，天也！」
西軍南郢州刺史耿令貴，大呼，獨入敵中，鋒刃亂下，人皆謂已死，俄奮刀而還. 如是數四，當令貴前者死傷相繼. 乃謂左右曰：「吾豈樂殺人！壯士除賊，不得不爾. 若不能殺賊，又不為賊所傷，何異逐坐人也！」王胡仁率敢死之士三百人，並執短兵，大呼直進，出入衝擊，殺傷甚多，東軍無敢當者.
時東將彭樂以數千精騎為右甄，沖西軍北垂，所向奔退，西左軍趙貴等五將戰不利，泰與戰，又不利，樂遂馳入泰營. 人告樂叛，歡甚怒. 俄而西北塵起，樂使來告捷，擄大都督臨洮王東、蜀郡王榮宗、江夏王升、鉅鹿王闡、譙郡王亮、詹事趙善及督將僚佐四十八人. 東兵復振，諸將乘勝擊西軍，大破之，俘斬六萬餘，甲仗牛馬不可勝數.
歡使彭樂追泰，泰窘，謂樂曰：「汝非彭樂邪？癡男子！今日無我，明日豈有汝邪！何不急還營，收汝金寶！」樂從其言，獲泰金帶一囊以歸，言於歡曰：「黑獺 漏刃，破膽矣！」歡雖喜其勝而怒其失泰，令伏諸地，親捽其頭，連頓之，並數以沙苑之敗，舉刃將下者三，噤齘良久. 樂曰：「乞五千騎，復為王取之. 」歡曰：「汝縱之何意？而言復取邪！」命取絹三千疋壓樂背，因以賜之.
時會日暮，西兵遂遁，東兵追之. 歡進兵攻惠，惠擊之，皆披靡. 至夜，惠引去，東騎復來追之. 惠徐下馬，顧命廚人營食，食訖，謂左右曰：「長安死，此中死，異乎？」乃建旗鳴角，收敗軍，徐還. 東追騎疑有伏兵，不敢逼.
歡集諸將，議進止. 咸以為人馬疲瘦，不可遠追. 元康與封子繪言：「兩雄交戰，今得大捷，時不可失，乘勝當追. 」歡不從，遂東歸. 後歡疾篤，謂子曰：「邙山之戰，不用元康之言，方貽汝患. 以此為恨，死不瞑目. 」
東軍平豫、洛二州，歡使豐將數千騎追奔狥地，拓地至恆農而還. 虎牢復入於東.
親王
親王者，古爵位也，爲王爵之頭等，位列郡王之上，以殿下稱. 得爵者多爲天子之兄弟並其嗣. 親王元妃謂親王妃. 清季後，亦以親王之名對譯泰西貴胄，相襲至今. 朝鮮國王亦可行親王之禮. 分類:中華史
龜山市
龜山市屬日本三重縣.
沿革
昭和廿九年，鈴鹿郡：龜山町、晝生村、井田川村、川崎村、野登村合，而爲. 割小田町、和泉町、西富田町、中富田町於鈴鹿市. 卅年， 倂鈴鹿郡：神邊村之一部、白川村之一部. 卅二年，倂鈴鹿郡鈴峰村之一部. 卅三年，倂安藝郡藝濃町之一部.
平成十七年，龜山市、鈴鹿郡關町合，而爲龜山市. 而鈴鹿郡廢.
地理
居三重縣北中部. 東接鈴鹿市，西通伊賀市，南達津市，北抵滋賀縣甲賀市. 市内山巒綿亙，北西則鈴鹿山脈，南西部則布引山地. 山林所覆，逾市域之半.
它典
分類:近畿地方區劃
液晶
液晶者，物相也. 善流動而有晶體之序也. 液晶所構，蓋乎官品之類. 其光性殊異，亦敏電場磁場者，可用以液晶顯示器，今電視電腦示屏者多有之.
分類:物相
范陽盧氏
范陽盧氏，姜齊之苗裔也. 齊公族. 齊文公曾孫傒食於盧. 因邑爲氏. 田氏代姜，盧氏散居燕、秦之間. 秦之博士盧敖家於涿水之上. 遂定居. 漢末有盧植. 以來公卿輩出. 歷仕晉、南朝、北朝、隋、唐. 唐世入相八人. 大房一人，第二房三人，第三房二人，盧損一支，居嶺表，僖、昭之際入相二人.
無政府主義
無政府主義，或作安那其主義，旨增自由、廢政府也. 其辭源希臘語「αναρχία」，無治者也. 所謂無政府者，非謂禮崩樂壞之亂世，乃人自互助，無庸政府耳. 或曰濫觴於莊子.
鎭國將軍
鎭國將軍，爲明時宗室爵位. 親王嫡長子嗣親王職，諸子封郡王，郡王長子嗣之，諸子授鎭國將軍，鎭國將軍嫡長子嗣之，諸子授輔國將軍.
郡王
郡王者，古爵位也，西晉始置，後世多襲之，及民國而廢. 唐宋後，其位列親王之下. 明時郡王嫡長子封世子，以嗣王位，諸子則分授鎭國將軍之職. 清時郡王則爲多羅郡王之略也. 屬國之國王其則位同郡王. 分類:中華史
物態
物態者，物質之態，相也. 初，以其體態而辨，曰固相、液相、氣相者. 固體者，形體皆定，不因皿易；液體者，體定而無定形也；氣體者，體形善變矣. 夫科技遞之千里，亦察有各殊異之物，其態異於三相者，遂以分子之牽附結連類之.
微觀其構，夫固體之粒子互縛，定地而動；液體者，粒子雖有牽力，尚能流動；氣體者，分子細隙少力，能四遊矣；亦有曰電漿者，蓋火熱之際，電子自去，分子電離，以離子之力牽之也，性異氣者. 固、液、氣、電漿者，基本四相也.
常溫者，且有曰液晶、無定形體、磁序各相者. 液晶者，可流動似液，有序若晶體者；無定形體者，無序也，非晶體之類；磁序之態者，有若磁性也.
乎極溫極壓者，有若超導體、超流體、凝聚、簡併態、超固體諸類，其性甚異也.
參
分類:物相
坦桑尼亞
坦桑尼亞，處赤道之南，在東非. 居維多利亞湖、印度洋間，北臨烏干達及肯亞，西交剛果民主共和國、盧安達、蒲隆地，南連馬拉威、莫桑比克，西南接尚比亞. 境內有吉力馬札羅山，阿非利加洲尚高之峰也.
孫思邈
右|縮圖|293x293像素|孫思邈像 孫思邈，唐京兆華原人也，五四一生，或曰五八一年，六八二年卒. 當朝名郎中也，譽藥王，人奉之為醫神.
生平
《新唐書》曰，思邈生於西魏，七歲就學，日誦千餘言，北周元老獨孤信稱之聖童. 工百家之說，善談老莊之道、陰陽、推步，妙解數術，兼好《釋典》.
思邈少多病，湯藥之貲，罄盡家產. 鄰人亦窮，人多病死. 「人命至重，有貴千金. 一方濟之，德逾於此」. 年方十八，志學醫，勤奮不辍，終有所成.
周宣、靜帝，隋文帝，唐太、高宗以高官厚爵與之，婉拒. 上元元年，稱病，退隱山中，唐高宗以良馬賜之. 盧照鄰奉爲師.
著
思邈著有《備急千金要方》，簡作《千金要方》，凡三十卷，以近現世醫學之分法則二百三十二門. 要方取《黃帝內經》之學，言以臟腑寒熱虛實之醫法，集藥方五千三百首. 《千金翼方》補《千金要方》，凡三十卷.
思邈重醫德，詳論醫德之範. 《備急千金要方》「大醫習業」「大醫精誠」論之，一技精，二德高. 《千金要方》卷首論《大醫精誠》並《大醫習業》，醫德置高位，爲人醫病，不論貴賤富貧，長幼姸蚩，怨親善友，華夷愚智，皆一視同仁.
據
分類:道士 分類:醫者 分類:唐列傳
安大略省
300px|縮圖|右|[[尼亞加拉瀑布]] 安大略省，府多倫多，人多略稱安省. 處加拿大之東. 轄地約百萬平方公里，加拿大京渥太華在焉. 口約千三百七十九萬，而其眾也冠通國.
普發
普發者，一九九五年詩琳通公主所立，務救濟泰國貧童. 銷售工藝品及衣服，多泰國僻民所作，而公主御筆，因其販售以益荒遠之民.
曼谷及泰國諸城，並有普發之肆. 二〇〇一年九月，發現暹羅立旗艦店，凡十七分店. 寶藏庫在暹羅百麗宮四層.
和碩親王
和碩親王，略稱親王，爲滿清宗室並蒙古外藩札薩克蒙古爵位之頭等. 唯皇子、皇兄弟得封之.
翁洮
翁洮，字子平，唐睦州人. 光啟三年進士第. 官主客員外郎. 歸隱青山. 徵召不起. 詩十三首.
極光
極光者，天象也. 蓋有電氳之疾風自日來，引而入行星磁層，擊熱層原子而生光. 多近二極，因得斯名. 其色也雜，綠、黃尤多，藍、紅為鮮；其貌也眾，如幅如冕、如雲如煙. 《河圖稽命征》載「附寶見大電光繞北斗權星，照耀郊野，感而孕二十五月，而生黃帝軒轅於青邱」，所述「大電光」或為極光.
分類:天象
文言編程
徽
<poem style="font-family:monospace;font-size:2em;line-height:1.2em;"> ,_ ,_  \/ ==   /\ []
變數
三五為數，嗚呼曰言；爻存兩儀，列納百川. 賦值以曰，發語有物；名以辨異，昔今而傳.
順溯
問道有得，欲歸乃止；求真若渴，非則糾偏. 列載千文，凡而廣攬；遍歷百載，恆以循環.
函數
欲行一策，先得須備；取以施術，內策在先. 問道無心，空手而歸；求學有術，滿載以還.
天地無恙
吾有一數. 曰三. 名之曰「甲」. 為是「甲」遍. 吾有一言. 曰「「天地，無恙乎？」」. 書之. 云云. 天地，無恙乎？ 天地，無恙乎？ 天地，無恙乎？
考
分類:編程語言
孝恭章皇后
縮圖|259x259像素|孝恭章皇后孫氏 孝恭章皇后孫氏，山東鄒平人也，明宣宗第二任皇后，初為朱瞻基側室，後封貴妃. 明英宗生母，常德公主生母，順德公主、永清公主嫡母.
生平
孫氏，幼有美色. 父孫忠，永城縣主簿也，封會昌伯. 母董元貞. 兄孫繼宗、異母弟孫顯宗.
誠孝昭皇后母彭城伯夫人，時時入禁中，言孫忠有賢女，遂得入宮. 方十餘歲，成祖命誠孝昭皇育之.
永樂十五年，朱棣為皇太孫朱瞻基主婚，詔選濟寧胡善祥為妃，孫氏僅居側室為嬪.
洪熙元年，朱瞻基立，是為明宣宗. 胡氏封后，孫氏封貴妃. 妃有寵，宣德元年五月，帝請於太后，制金寶賜焉. 貴妃有寶自此始.
胡皇后上表遜位，請早定國本. 妃偽辭曰：「後病痊自有子，吾子敢先後子耶？」宣德三年三月，胡皇后廢，遂冊為皇后. 英宗立，尊為皇太后.
考
分類:明列傳
鈴鹿市
鈴鹿市屬日本三重縣.
沿革
昭和十七年，鈴鹿郡：國府村、庄野村、高津瀨村、牧田村、石藥師村、河藝郡：白子町、神戶町、稻生村、飯野村、河曲村、一之宮村、箕田村、玉垣村、若松村合、而爲. 廿九年，倂河藝郡：榮村、天名村、合川村、龜山市之一部. 卅二年，倂鈴鹿郡：三鈴村之一部、 鈴峰村之一部. 割小社町及小岐須町於鈴鹿郡鈴峰村. 四十二年，倂鈴鹿郡鈴峰村.
鄰己
其北四日市市，北勢之咽喉. 四日市口之多也，縣内莫有逾之者. 南接津市，三重縣治所在. 鈴鹿當四日市、津二市之間. 東面伊勢湾. 其西甚廣，迄於鈴鹿山脈.
闠闤
昔者市街，散列三處. 一曰旧城下町即神戸，當近鉄鈴鹿市驛前. 一曰白子，漁港. 一曰平田，官軍飛行場在焉. 後敷中央道路，通闤带闠. 於是商舖傍街，積漸鱗比. 其後，西條及庄野羽山亦興.
山水
川凡六：鈴鹿川、安樂川、御幣川、金澤川、堀切川、中之川. 山有二：入道岳、野登山. 又設二公園：曰鈴鹿國定公園、曰伊勢之海縣立自然公園.
它典
分類:近畿地方區劃
弘農楊氏
弘農楊氏出自姬姓. 晉公族. 祖晉武公孫突. 突孫肸食楊氏，因邑爲氏. 後得罪於晉公，爲晉所滅. 子孫徙華陰. 秦漢、魏晉以來公卿輩出. 復顯宦北朝. 唐世入相十一人.
員辨市
員辨市屬日本三重縣.
沿革
平成十五年，員辨郡：北勢町、員辨町、大安町、藤原町合而成.
燕王噲
燕王噲，姬姓，諱噲，燕易王子，戰國時燕之三十八代王，燕王噲元年至三年立.
員辨市
地理
居三重縣最北端，接岐阜縣、滋賀縣. 員辨川流市中. 市内列山立焉： 烏帽子嶽、三國嶽、鈴北嶽、藤原嶽、静之嶽、龍之嶽等，皆屬鈴鹿山脈及養老山地. 市設鈴鹿國定公園.
多羅郡王
多羅郡王，亦可略稱郡王，乃滿清宗室、蒙古藏地外藩封爵之次等. 皇子、宗室子、外藩得封之. 和碩親王世襲者，承嗣者封多羅郡王. 滿語多羅者，其義同禮、道、理，故亦曰禮郡王.
燕王噲
傳
易王十二年，燕易王薨，燕王噲嗣，齊王殺蘇秦. 蘇秦在燕與燕相子之有婚約，蘇秦之族弟蘇代與子之亦為友. 蘇秦卒，齊宣王乃用蘇代.
燕王噲七年，薨.
引據
分類:燕王世家
安大略
分類:美洲地理志
大分縣
大分，日本之縣也，處九州. 治在大分市. 古者豐後國、豐前國一部也. 屬九州地方.
員辨市
地理
東靠桑名市、員辨郡東員町，南臨四日市市、三重郡菰野町，西伴滋賀縣東近江市、同犬上郡多賀町，北接岐阜縣大垣市、同養老郡養老町、同海津市.
它典
分類:近畿地方區劃
大分縣
它典
分類:九州地方區劃‎
戴蒙德吧
戴蒙德吧在花旗國加利福尼亞州洛杉磯縣之郊.
子之
子之，戰國時燕相. 燕王噲於燕王噲元年即位，任子之為燕相. 子之為相國也，辦事果斷，善督課臣，得王之遇. 燕王噲以老而不問政，自是國事皆决於子之. 燕王噲又聽鹿毛壽之言，效堯以天下與許由之事，將燕政皆賦予子之也.
燕王噲七年，薨.
引據
《史記·卷三十四·燕召公世家第四》
分類:燕王世家
物相
夫有一純物，物性化性皆勻者，為之一相，曰均相系統矣. 有不均者，曰非均相也. 若要析之，可分非均者數，各系只存一相，亦為均相也. 有溶液而拌之，相者獨一，稱均相也；夫有爵載水冰，曰非均相，水者相也、冰者亦相也、水上蒸氣，又曰一相，爵者亦為一相也.
蓋乎相者，物態之類也；然相者又有異於物態矣，乎一類物態者，或有多相而不混溶者也. 相者，常以相圖述之，以壓力、溫度之變定之，重兩相之性差矣. 夫液凝固者，其晶體之構異矣.
參
*
伊賀市
伊賀市屬日本三重縣.
沿革
平成十六年，上野市、阿山郡：伊賀町、島原村、阿山町、大山田村、名賀郡青山町合而成. 而阿山郡、名賀郡廢.
地理
居三重縣北西部. 環市皆山也. 北東部則鈴鹿山系，南西部則大和高原室生火山群，南東部則布引山系. 其中則上野盆地. 其處也，少低地、臺地，多丘陵.
東靠龜山市、津市，南臨名張市，西伴奈良縣山邊郡山添村、同奈良市、京都府相樂郡南山城村，北接滋賀縣甲賀市.
它典
分類:近畿地方區劃
後周恭帝
周恭帝，諱宗訓，世宗子也，廣順三年八月四日生於澶州，顯德六年六月封梁王，十九日，世宗崩，宗訓即位於柩前，年七歲.
顯德七年遼|大遼南侵，殿前都檢點趙匡胤伐之. 將至陳橋驛，麾下兵將黃袍加身於匡胤，擁其為帝. 匡胤無奈，入開封. 宗訓禪讓匡胤，周亡. 匡胤不殺宗訓，厚待之，封鄭王，賜誓書鐵券，保柴氏永享富貴.
咸陽市
它典
分類:陝西省區劃
後周恭帝
臣屬
據《五代會要》，恭帝臣下有宰相三人，范質、王溥、魏仁浦；使相二十人，高保融、錢弘俶、符彥卿、武行德、王晏、王景、郭從義等；大將七人，趙匡胤、張鐸、李重進、韓通、韓令坤、石守信、高懷德.
趙郡李氏
趙郡李氏，出自趙相李牧. 牧居趙郡. 因家焉. 牧弟齊，中山相. 後徙襄平. 爲遼東李氏. 秦漢、魏晉以來公卿輩出. 李牧之裔李左車，十四孫恢. 恢曾孫李楷，避八王之亂，徙常山. 楷五子. 幼子叡稱東祖李氏. 第三子芬，第四子勁共稱西祖李氏. 長子輯、第二子晃共稱南祖李氏. 復有江夏李氏、漢中李氏. 皆其衍支. 唐世定著六房. 入相十七人. 南祖七人，東祖三人，西祖三人，遼東一人，江夏二人，漢中一人.
房支
以上爲定著六房.
輔國將軍
輔國將軍，漢末始置，厥本武職，漢獻帝以皇后伏壽之父伏完任之，南朝宋曾改輔師將軍，旋復舊稱，及梁而不用爲將軍號，北魏北齊猶置. 自明時，爲宗室爵位，以授郡王諸孫. 清代襲之.
平溪區
平溪區，新北市轄區也，境內多山，乃基隆河之發源，口五千一百，新北市最少矣. 元宵天燈名聞遐邇，與鹽水蜂炮齊名.
平溪處新北市東北，方七十一平方公里，東接瑞芳、雙溪；南抵坪林；北界基隆、汐止；西鄰石碇. 基隆河橫貫全境，其間瀑布成群，風光明媚、景色殊異，為休閒、郊遊、度假之勝地.
因就業機會少，青壯外移，人口逐年下降. 老年人口占全區之四一，比例全臺至高.
平潭島
平潭島，亦稱海壇島，處福州之東，屬福州市平潭縣，口近四十萬，多事漁業. 其方三百七十平方公里，閩省至大，中國第四；東鄰台灣海峽，西隔海潭海峽望福清市，二〇一〇年平潭跨海大橋建成，駕車跨海僅五分鐘. 海岸線蜿蜒曲折，達四百餘公里，距臺灣新竹為臺海至狹，有客輪往來臺灣臺中港及基隆港.
分類:福州市地理
屏東縣
屏東縣，古曰阿猴，日人以其處半屏山之東，得名屏東；治屏東市，居臺灣之南，方二千七百餘平方公里，口八十有五萬餘；北沿高屏溪界高雄，東屹中央山接臺東；東南臨太平洋，西濱臺灣海峽，南連巴士海峽，所轄恆春鵝鑾鼻為臺灣島至南. 境內墾丁國家公園，為臺灣國家公園之首創，極富盛名，春夏時節，旅客踵至；其墾丁大街，多著海灘褲、比基尼之遊客，亦多食肆餐販、酒吧舞場，日落而業.
政區
民國三十四年，臺灣歸中華民國，日治高雄州改為高雄縣. 三十九年，政區調整，前屏東市六區統合四區三鄉併高雄縣屏東區三鄉、潮州區一鎮六鄉、東港區一鎮四鄉、恆春區一鎮二鄉、雄峰區霧臺鄉、三地門鄉、瑪家鄉、高峰區獅子鄉、泰武鄉、來義鄉、春日鄉、牡丹鄉等二十六鄉鎮區，析置屏東縣. 四十年併東、南、北、中四區，置屏東市，屬縣轄市. 治屏東市. 並林邊鄉析置南州鄉. 四十四年，長治鄉析置麟洛鄉. 今實分一縣轄市、三鎮、廿一鄉、八山地鄉.
一縣轄市、三鎮、廿一鄉、八山地鄉列如下. 屏東市為縣轄市. 潮州、東港、恒春，以上為三鎮. 萬丹、長治、麟洛、九如、里港、鹽埔、高樹、萬巒、内埔、竹田、新埤、枋寮、新園、崁頂、林邊、南州、佳冬、琉球、車城、滿洲、枋山，以上為廿一鄉. 霧臺、瑪家、泰武、來義、春日、獅子、牡丹、三地門，以上為八山地鄉.
未定
未定在花旗國德克薩斯州哈里森郡.
佐賀縣
佐賀縣，在日本九州，縣治佐賀市，古屬肥前國一部. 無村縣也.
它典
分類:九州地方區劃‎
瑞芳區
瑞芳區，新北市之轄區，位新北市東部，昔以礦業繁及一時，境內九份、金瓜石為旅遊勝地，以礦業文化為中心.
燕昭王
有框|右|燕昭王 燕昭王，姬姓，諱職，戰國時燕之三十九代王，燕王噲之子.
傳
文公二十七年生.
嘗入韓為質，子之之亂平後，以故太子平殺之，遂由主父遣兵立為王，史稱燕昭王.
燕王噲九年至昭王三十三年立，嗣位後廣招賢士，燕將秦開大破東胡、朝鮮、真番，上將樂毅合五國伐齊，取齊七十餘城，使齊只莒、即墨二都存之，而定燕之盛也. 三十三年，燕昭襄王薨，子惠王立.
注
分類:燕王世家
廢爐
所謂廢爐，謂爐既無用，休止棄置，而機器涉之者，悉摧折解毀.
至原子爐，既入制御棒，移時蒸汽生發，而原子力發電所之運行也猶續. 既歷六月，如至三稔，核燃料馴致以冷. 設棒約三歲，始爲廢爐. 分類:工業
晶體
晶體者，乃原子、離子、分子各列而序，週而复始，乎結晶之時、列而有幾何定形之固體者也.
坤輿之間，固體者，多為晶體者矣. 夫液氣非晶質者，乎合宜之況，亦可成晶矣.
本徵必有常構，週而有律，亦使有以下通性：
性
! 晶體 !! 粒子 !! 牽力 !! 熔點 !! 它性 !! 例
分類:物相
中二病
分類:網絡之俗
名張市
名張市屬日本三重縣. 處伊賀盆地南部，山川環之. 赤目四十八瀑、香落溪在焉.
沿革
昭和廿九年，名賀郡：名張町、瀧川村、箕曲村、國津村合而爲. 卅二年，倂名賀郡古山村之一部.
地理
南靠津市、奈良縣宇陀郡曾爾村、同宇陀市，西臨奈良縣山邊郡山添村，北接伊賀市.
它典
分類:近畿地方區劃
爐
爐，器具也，所以燃火、焚香. 亦用之加熱、溶解、焚毀.
爐用途殊異，若暖爐、燒成爐、熔煉爐 、焚化爐云.
今核反應時所以發熱者，亦名以爐，謂之原子爐.
引據
分類:器
黄道周
黃道周，字幼平，漳浦人. 明朝大臣也. 生於萬曆十三年，天啟二年進士. 改庶吉士，授編修，為經筵展書官. 故事，必膝行前，道周獨否，魏忠賢目攝之. 未幾，內艱歸.
崇禎二年起故官，進右中允. 三疏救故相錢龍錫，降調，龍錫得減死. 五年正月方候補，遘疾求去. 瀕行，上疏曰：
臣自幼學《易》，以天道為準. 上下載籍二千四百年，考其治亂，百不失一. 陛下禦極之元年，正當《師》之上九，其爻云：「大君有命，開國承家，小人勿用. 」陛下思賢才不遽得，懲小人不易絕，蓋陛下有大君之實，而小人懷幹命之心. 臣入都以來，所見諸大臣皆無遠猷，動尋苛細，治朝寧者以督責為要談，治邊疆者以姑息為上策. 序仁義道德，則以為迂昧而不經；奉刀筆簿書，則以為通達而知務. 一切磨勘，則葛藤終年；一意不調，而株連四起. 陛下欲整頓紀綱，斥攘外患，諸臣用之以滋章法令，摧折縉紳；陛下欲剔弊防奸，懲一警百，諸臣用之以借題修隙，斂怨市權. 且外廷諸臣敢誑陛下者，必不在拘攣守文之士，而在權力謬巧之人；內廷諸臣敢誑陛下者，必不在錐刀泉布之微，而在阿柄神叢之大. 惟陛下超然省覽，旁稽載籍，自古迄今，決無數米量薪，可成遠大之猷，吹毛數睫，可奏三五之治者. 彼小人見事，智每短於事前，言每多於事後. 不救淩圍，而謂淩城必不可築；不理島民，而謂島眾必不可用；兵逃於久頓，而謂亂生於無兵；餉糜於漏邑，而謂功銷於無餉. 亂視熒聽，浸淫相欺，馴至極壞，不可復挽，臣竊危之. 自二年以來，以察去弊，而弊愈多；以威創頑，而威滋殫. 是亦反申、商以歸周、孔，捐苛細以崇惇大之時矣.
帝不懌，摘「葛藤」、「株連」數語，令具陳. 道周上言曰：
邇年諸臣所目營心計，無一實為朝廷者. 其用人行事，不過推求報復而已. 自前歲春月以後，盛談邊疆，實非為陛下邊疆，乃為逆珰而翻邊疆也；去歲春月以後，盛言科場，實非為陛下科場，乃為仇隙而翻科場也. 此非所謂「葛藤」、「株連」乎？自古外患未弭，則大臣一心以憂外患；小人未退，則大臣一心以憂小人. 今獨以遺君父，而大臣自處於催科比較之末. 行事而事失，則曰事不可為；用人而人失，則曰人不足用. 此臣所謂舛也. 三十年來，釀成門戶之禍，今又取縉紳稍有器識者，舉網投阱，即緩急安得一士之用乎！凡絕餌而去者，必非魚；戀棧而來者，必非駿馬. 以利祿豢士，則所豢者必嗜利之臣；以箠楚驅人，則就驅者必駑駘之骨. 今諸臣之才具心術，陛下其知之矣. 知其為小人而又以小人矯之，則小人之焰益張；知其為君子而更以小人參之，則君子之功不立. 天下總此人才，不在廊廟則在林藪. 臣所知識者有馬如蛟、毛羽健、任贊化，所聞習者有惠世揚、李邦華，在仕籍者有徐良彥、曾櫻、朱大典、陸夢龍、鄒嘉生，皆卓犖駿偉，使當一面，必有可觀.
語皆刺大學士周延儒、溫體仁，帝益不懌，斥為民.
九年用薦召，復故官. 明年閏月，久旱修省，道周上言：「近者中外齋宿，為百姓請命，而五日內系兩尚書，未聞有人申一疏者. 安望其戡亂除兇，贊平明之治乎？陛下焦勞於上，小民展轉於下，而諸臣括囊其間，稍有人心，宜不至此. 」又上疏曰：「陛下寬仁弘宥，有身任重寄至七八載罔效、擁權自若者. 積漸以來，國無是非，朝無枉直，中外臣工率茍且圖事，誠可痛憤. 然其視聽一系於上. 上急催科則下急賄賂；上樂鍥核，則下樂巉險；上喜告訐，則下喜誣陷. 當此南北交訌，奈何與市井細民，申勃谿之談，修睚眥之隙乎. 」時體仁方招奸人構東林、復社之獄，故道周及之.
旋進右諭德，掌司經局，疏辭. 因言己有三罪、四恥、七不如. 三罪、四恥，以自責. 七不如者，謂「品行高峻，卓絕倫表，不如劉宗周；至性奇情，無愧純孝，不如倪元璐；湛深大慮，遠見深計，不如魏呈潤；犯言敢諫，清裁絕俗，不如詹爾選、吳執禦；誌尚高雅，博學多通，不如華亭布衣陳繼儒、龍溪舉人張燮；至圜土累系之臣，樸心純行，不如李汝璨、傅朝佑；文章意氣，坎坷磊落，不如錢謙益、鄭鄤. 」鄤方被杖母大詬，帝得疏駭異，責以顛倒是非. 道周疏辯，語復營護鄤. 帝怒，嚴旨切責.
道周以文章風節高天下，嚴冷方剛，不諧流俗. 公卿多畏而忌之，乃藉不如鄤語為口實. 其冬，擇東宮講官. 體仁已罷，張至發當國，擯道周不與. 其同官項煜、楊廷麟不平，上疏推讓道周. 至發言：「鄤杖母，明旨煌煌，道周自謂不如，安可為元良輔導. 」道周遂移疾乞休，不許.
十一年二月，帝御經筵. 刑部尚書鄭三俊方下吏，講官黃景昉救之，帝未許. 而帝適追論舊講官姚希孟嘗請漕儲全折以為非. 道周聽未審，謂帝將寬三俊念希孟也，因言：「故輔臣文震孟一生蹇直，未蒙帷蓋恩. 天下士，生如三俊，歿如震孟、希孟，求其影似，未可多得. 」帝以所對失實，責令回奏. 再奏再詰，至三奏乃已. 凡道周所建白，未嘗得一俞旨，道周顧言不已.
六月，廷推閣臣. 道周已充日講官，遷少詹事，得與名. 帝不用，用楊嗣昌等五人. 道周乃草三疏，一劾嗣昌，一劾陳新甲，一劾遼撫方一藻，同日上之. 其劾嗣昌，謂：
天下無無父之子，亦無不臣之子. 衛開方不省其親，管仲至比之豭狗；李定不喪繼母，宋世共指為人梟. 今遂有不持兩服，坐司馬堂如楊嗣昌者. 宣大督臣盧象升以父殯在途，搥心飲血，請就近推補，乃忽有並推在籍守制之旨. 夫守制者可推，則聞喪者可不去；聞喪者可不去，則為子者可不父，為臣者可不子. 即使人才甚乏，奈何使不忠不孝者連苞引蘗，種其不祥以穢天下乎？嗣昌在事二年，張網溢地之談，款市樂天之說，才智亦可睹矣，更起一不祥之人，與之表裏. 陛下孝治天下，縉紳家庭小小勃谿，猶以法治之，而冒喪斁倫，獨謂無禁，臣竊以為不可也.
其論新甲，言：
其守制不終，走邪徑，托捷足. 天下即甚無才，未宜假借及此. 古有忠臣孝子無濟於艱難者，決未有不忠不孝而可進乎功名道德之門者也. 臣二十躬耕，手足胼胝，以養二人. 四十余削籍，徒步荷擔二千里，不解屝屨. 今雖逾五十，非有妻子之奉，婢仆之累. 天下即無人，臣願解清華，出管鎖鑰，何必使被棘負塗者，祓不祥以玷王化哉！
是時，帝憂兵事，謂可屬大事者惟嗣昌，破格用之. 道周守經，失帝意，及奏對，又不遜. 帝怒甚，欲加以重罪，憚其名高，未敢決. 會劉同升、趙士春亦劾嗣昌，將予重譴，而部擬道周譴顧輕. 嗣昌懼道周輕，則論己者將無已時也，亟購人劾道周者. 有刑部主事張若麒謀改兵部，遂阿嗣昌意上疏曰：「臣聞人主之尊，尊無二上；人臣無將，將而必誅. 今黃道周及其徒黨造作語言，虧損聖德. 舉古今未有之好語盡出道周，無不可歸過於君父. 不頒示前日召對始末，背公死黨之徒，鼓煽以惑四方，私記以疑後世，掩聖天子正人心息邪說至意，大不便. 」帝即傳諭廷臣，毋為道周劫持相朋黨，凡數百言. 貶道周六秩，為江西按察司照磨，而若麒果得兵部.
久之，江西巡撫解學龍薦所部官，推獎道周備至. 故事，但下所司，帝亦不覆閱. 而大學士魏照乘惡道周甚，則擬旨責學龍濫薦. 帝遂發怒，立削二人籍，逮下刑部獄，責以黨邪亂政，並杖八十，究黨與. 詞連編修黃文煥、吏部主事陳天定、工部司務董養河、中書舍人文震亨，並繫獄. 戶部主事葉廷秀、監生塗仲吉救之，亦繫獄. 尚書李覺斯讞輕，嚴旨切責，再擬謫戍煙瘴，帝猶以為失出，除覺斯名，移獄鎮撫司掠治，乃還刑部獄. 逾年，尚書劉澤深等言：「二人罪至永戍止矣，過此惟論死. 論死非封疆則貪酷，未有以建言者. 道周無封疆貪酷之罪，而有建言蒙戮之名，於道周得矣，非我聖主覆載之量也. 陛下所疑者黨耳，黨者，見諸行事. 道周抗疏，只托空言，一二知交相從罷斥，烏睹所謂黨，而煩朝廷大法乎？且陛下豈有積恨道周，萬一聖意轉圜，而臣已論定，悔之何及. 」仍以原擬請，乃永戍廣西.
十五年八月，道周戍已經年. 一日，帝召五輔臣入文華後殿，手一編從容問曰：「張溥、張采何如人也？」皆對曰：「讀書好學人也. 」帝曰：「張溥已死，張采小臣，科道官何亟稱之？」對曰：「其胸中自有書，科道官以其用未竟而惜之. 」帝曰：「亦不免偏. 」時延儒自以嗣昌既已前死矣，而己方再入相，欲參用公議，為道周地也，即對曰：「張溥、黃道周皆未免偏，徒以其善學，故人人惜之. 」帝默然. 德璟曰：「道周前日蒙戍，上恩寬大，獨其家貧子幼，其實可憫. 」帝微笑，演曰：「其事親亦極孝. 」行甡曰：「道周學無不通，且極清苦. 」帝不答，但微笑而已. 明日傳旨復故官. 道周在途疏謝，稱學龍、廷秀賢. 既還，帝召見道周，道周見帝而泣：「臣不自意今復得見陛下，臣故有犬馬之疾. 」請假，許之.
居久之，福王監國，用道周吏部左侍郎. 道周不欲出，馬士英諷之曰：「人望在公，公不起，欲從史可法擁立潞王耶？」乃不得已趨朝. 陳進取九策，拜禮部尚書，協理詹事府事. 而朝政日非，大臣相繼去國，識者知其將亡矣. 明年三月，遣祭告禹陵. 瀕行，陳進取策，時不能用. 甫竣事，南都亡，見唐王聿鍵於衢州，奉表勸進. 王以道周為武英殿大學士. 道周學行高，王敬禮之特甚，賜宴. 鄭芝龍爵通侯，位道周上，眾議抑芝龍，文武由是不和. 一諸生上書詆道周迂，不可居相位，王知出芝龍意，下督學御史撻之.
當是時，國勢衰，政歸鄭氏，大帥恃恩觀望，不肯一出關募兵. 道周請自往江西圖恢復. 以七月啟行，所至遠近響應，得義旅九千余人，由廣信出衢州. 十二月進至婺源，遇清兵. 戰敗，被執至江寧，幽別室中，囚服著書. 臨刑，過東華門，坐不起，曰：「此與高皇帝陵寢近，可死矣. 」監刑者從之. 幕下士中書賴雍、蔡紹謹，兵部主事趙士超等皆死.
丁丁乃人才也
丁丁乃人才也，臺灣之網際之俗. 自一圖，合丁丁，男役，自英國廣播公司節目，曰《天線寶寶》，玩臺貳遊戲《真·三國無雙其四》. 丁丁乃「豎子」，然水鏡先生贊曰「丁丁乃人才也」，實為風刺.
引據
分類:民國臺灣藝文
杜世忠
杜世忠，蒙古人. 元正史，官位禮部侍郎. 文永之役翌年，以正使使日，長門國室津上陸. 見捕，押至大宰府. 八月，太宰府護送元使至鎌倉. 九月廿七，北条時宗斬元使一行於龍口. 辭世句：「出門妻子贈寒衣，問我西行幾日歸. 來時儻佩黃金印，莫見蘇秦不下機. 」享年卅四. 葬常立寺.
按元使一行，正使杜世忠. 副使何文著. 計議官，撒都魯丁，畏兀兒人，享年卅二. 書状官，果，畏兀兒人，享年卅二. 通譯徐贊.
分類:元列傳
大秦鐵路
大秦鐵路，乃自山西大同至河北秦皇島之鐵路幹線，始建於西元一九八五年，後又進分段建，於一九九二年貫通，長六百五十三公里.
燕惠王
燕惠王，姬姓，佚其諱，燕昭王之子，戰國之燕王，昭王三十三年至惠王七年立.
傳
昭王三十三年，燕昭王薨，惠王即位. 惠王為太子時，與將軍樂毅有間. 惠王即位，中齊之反間，謂樂毅忌之，以騎劫代其職，樂毅則奔趙. 同年，齊將田單以火牛陣敗燕，騎劫戰死，齊複諸失地. 惠王責樂毅奔趙，樂毅則還書於惠王，此即《報燕惠王書》也. 惠王七年，燕惠王薨，其子燕武成王立.
為政舉措
惠王在位時，以謂樂毅不滿，而中齊將田單之間，以騎劫代毅為將 ，遂使燕軍大敗，騎劫戰死，燕失所據齊之地也.
注
分類:燕王世家
大分水嶺
大分水嶺者，處東澳大利亞之山脈高原也，處東岸，自新南威爾斯州以北者，平行于海岸線，北起約克角半島，南至維多利亞州，長三千五百公里，闊乎二、三百公里，海拔蓋八百至一千米矣. 至高者曰科修斯科山，乃澳大利亞極峰也，海拔二千二百廿八米，山地東急而西緩也.
攷
分類:澳大利亞地理志
月，以乾酪製之
月，以乾酪製之，泰西之幻設，月乃以乾酪製之. 為泰西熟語；有豎子，見月於水影，誤其為圓乾酪.
分類:神話
五華區
五華區，昆明市轄區也，屬主城四區，雲南省政府在焉. 建於公元一九五六年，方三百九十八平方千米，有眾八十六萬餘人.
燕武成王
燕武成王，姬姓，佚其諱，戰國時燕之四十一代王. 嗣因成謎，其於惠王被弑而立之，及其即位，嘗引趙之不滿.
傳
惠王七年，燕惠王薨，武成王立.
武成王七年，齊將田單攻燕，取燕之中陽.
十四年，武成王薨，子孝王立.
引據
《史記·卷三十四·燕召公世家第四》
注
分類:燕王世家
近衛前久
日本國從一位太政大臣近衛前久，初名晴嗣，法號龍山空譽. 京都人也. 系出藤原北家近衛流. 父稙家，太政大臣、關白. 母久我氏. 時倭國喪亂，朝廷久無威矣，藤氏亦衰. 前久數下諸國，奔走東西，於世殆罕.
後奈良帝天文五年，前久誕. 天文九年，元服. 受將軍足利義晴偏諱，易名晴嗣，敘官正五位下. 十年，遷左近衛權少將，旋升權中將，兼伊豫國權守，敘官從三位. 天文十一年，升權中納言，敘官正三位，旋升權大納言，從二位. 天文十六年，為內大臣，正二位. 廿二年，轉右大臣. 廿三年，後奈良帝詔命宣下，以前久爲關白，兼右大臣如故. 天文廿四年，去將軍偏諱，改名前嗣. 永祿二年，越後國長尾景虎上洛，前久會之，意氣甚投，遂相結托. 永祿三年，前久下越後國以助景虎. 四年，從景虎征關東，就居上野國厩橋城，景虎下古河，復遷居之. 是歲，改名前久. 永祿五年，前久以關東北條氏勢盛，非越後一國能定，乃歸洛. 永祿九年，有司以三河國松平家康爲三河國守，敘官從五位下，蓋前久斡旋之功也. 永祿十一年，下石山本願寺，會其主顯如，以顯如子教如爲猶子. 時織田信長奉將軍令，勢甚熾，諸國大名合縱以制之，前久與信長無嫌，唯與將軍有隙，遂在合縱之列. 天正元年，織田信長廢將軍足利義昭. 三年，前久歸洛，會信長，二人皆好狩鷹，相談甚歡. 九月，受信長請，往說九州島諸侯，以圖和議. 天正五年二月，前久歸洛. 天正六年，受賜准三宮. 八年，前久與信長約，若得天下，許一國之封. 十年二月，升太政大臣. 五月，致仕. 六月二日，信長爲其部明智光秀所害，前久大失意，乃出家，法號龍山. 未幾，前久為信長子信孝、其部羽柴秀吉所譖，出居遠江國濱松城，翌歲，賴德川家康言，得歸京洛. 天正十二年，前久赴大和國奈良，說羽柴、德川二家. 和議成，前久歸洛. 十三年，從羽柴秀吉請，以為猶子. 秀吉得攝家名，遂任關白. 天正十五年以降，隐居慈照寺東求院別莊. 慶長十七年，前久薨. 壽七十七. 葬京都東福寺. 三子，信尹、尊勢、慈運. 女前子，後陽成帝女御.
危在旦夕與愛好爲何
《危在旦夕與愛好爲何》，東瀛電視劇，映於日本放送協會，令和三年四月.
分類:令和電視劇
長崎縣
長崎者，日本之縣也，處九州. 治在長崎市. 古者對馬國、壱岐國、肥前國一部. 屬九州地方. 無村縣也.
它典
分類:九州地方區劃‎
強容一室島
強容一室島，在美加之千島群島，寰宇最小.
分類:美國地理志 分類:加拿大地理志
張允隨
張允隨，字覲臣，清漢軍鑲黃旗人. 祖一魁，福建邵武知府，有政績，祀名宦. 允隨入貲為光祿寺典簿，遷江南寧國同知，擢雲南楚雄知府. 雍正元年，調廣南. 丁母憂，總督鄂爾泰等請留司銅廠. 二年，授曲靖知府，擢糧儲道. 鄂爾泰復薦可大任，上召入見. 五年，擢按察使. 未幾，遷布政使. 雲南產銅供鑄錢，寶源、寶泉二局需銅急，責委員領帑採洋銅，洋銅不時至. 允隨綜銅廠事，察知舊廠產尚富，增其值. 民樂於開採，舊廠復盛. 又開大龍、湯丹諸新廠，歲得銅八九百萬斤供用. 乃停採洋銅，國帑省，官累亦除. 八年，調貴州. 未幾，授雲南巡撫. 允隨官雲南久，熟知郡國利病，山川險要，苗、夷情狀. 十一年，思茅土酋刁興國糾徼外苦蔥蠻等為亂，蔓延數州縣. 允隨與總督高其倬遣兵討之，思茅圍解. 亂苗遁攸樂，知縣章綸以事詣會城，至蟃蜯村，遇寇死. 允隨趣兵進，擒興國. 餘眾走臨安，復擊破之. 允隨疏以鎮沅、思樂府縣皆新改土為流，請立學，設教職，定學額. 又疏以雲南各府州或兵少米多，請以額徵秋米石折銀一兩；或兵多米少，請以額徵條銀兩收米一石. 十二年，疏請於廣西府開爐鼓鑄. 皆下部議行. 十三年，疏報蒙化墾田二十六頃有奇.
乾隆二年，署雲南總督. 疏言：「雲南水利與他省不同，水自山出，勢若建瓴. 大率水高田低，自上而下，當濬溝渠，使盤旋曲折，承以木梘、石槽，引使溉田. 偶有田高水低，則宜車戽. 又或雨後水急，則宜塘蓄. 低道小港水阻恐傍溢，則宜疏水口使得暢流. 山多沙磧，水發嫌迅激，則宜築隄埝，俾護田畝. 臣令有司勘修，工小，令於農隙按田出夫，督率興作；工稍大者，出夫外，應需工料，令集士民公議需費多寡. 有田用水者，按田定銀數，借庫帑興工. 工畢，分年還款. 工大非民力能勝，詳情覆勘，以官莊變價，留充工費. 」報聞.
三年，請停鑄錢運京. 是冬，入覲. 四年，正歲，上宴廷臣，賦柏梁體詩，允隨與焉. 五年，疏言：「雲南鹽不敷民食，安寧得洪源井，試煎，年獲二十一萬餘斤. 麗江得老姆井，試煎，年獲十八萬餘斤. 分地行銷，定為年額. 」上獎為有益之事. 署貴州總督. 六年，廣東妖民黃順等遁匿貴州境，有司捕得奏聞. 上諭曰：「汝不以五日京兆自居，盡心治事可嘉. 」
八年，疏言：「大理洱海發源鶴慶濔沮河，至大理，合蒼山十八溪，匯而成海. 下自波羅甸出天生橋，趨瀾滄江. 海袤百二十里，廣二十餘里；而天生橋海口寬不及丈，每致倒流，淹浸濱海民田. 臣飭將海口疏治寬深，自波羅甸下達天生橋，分段開濬，疊石為隄，外栽茨柳，為近水州縣袪漫溢之患. 海口涸出田萬餘畝，令附近居民承墾，即責墾戶五年一大修，按田出夫，合力疏濬. 」授雲南總督，兼管巡撫. 九年，疏報東川阿壩租得銅礦，試煎，月得銅四萬餘斤. 十年，加太子少保.
十二年，授雲貴總督. 疏言：「苗、倮種類雖殊，皆具人心. 如果撫馭得宜，自不至激成事變. 臣嚴飭苗疆文武，毋許私收濫派，並禁胥役滋擾. 至苗民為亂，往往由漢奸勾結. 臣飭有司稽察捕治. 」又疏言：「貴州思州諸府與湖南相接，今有辰、沅饑民百餘入貴州境採蕨而食. 臣已飭貴州布政使、糧驛道以公使銀賑濟. 如有續至，一體散給安置. 」諸疏上，並嘉獎. 十五年，入覲，授東閣大學士，兼禮部尚書，加太子太保. 十六年，卒，賜祭葬，諡文和.
王績
王績，字無功，唐絳州龍門人. 性簡放，不喜拜揖. 兄通，隋末大儒也，聚徒河、汾間，仿古作《六經》，又為《中說》以擬《論語》. 不為諸儒稱道，故書不顯，惟《中說》獨傳. 通知績誕縱，不嬰以家事，鄉族慶吊冠昏，不與也. 與李播、呂才善.
大業中，舉孝悌廉潔，授秘書省正字. 不樂在朝，求為六合丞，以嗜酒不任事，時天下亦亂，因劾，遂解去. 歎曰：「網羅在天，吾且安之！」乃還鄉里. 有田十六頃在河渚間. 仲長子光者，亦隱者也，無妻子，結廬北渚，凡三十年，非其力不食. 績愛其真，徙與相近. 子光喑，未嘗交語，與對酌酒歡甚. 績有奴婢數人，種黍，春秋釀酒，養鳧雁，蒔藥草自供. 以《周易》、《老子》、《莊子》置床頭，他書罕讀也. 欲見兄弟，輒度河還家. 游北山東皋，著書自號東皋子. 乘牛經酒肆，留或數日.
高祖武德初，以前官待詔門下省. 故事，官給酒日三升，或問：「待詔何樂邪？」答曰：「良醞可戀耳！」侍中陳叔達聞之，日給一斗，時稱「鬥酒學士」. 貞觀初，以疾罷. 復調有司，時太樂署史焦革家善釀，績求為丞，吏部以非流不許，績固請曰：「有深意. 」竟除之. 革死，妻送酒不絕，歲餘，又死. 績曰：「天不使我酣美酒邪？」棄官去. 自是太樂丞為清職. 追述革酒法為經，又采杜康、儀狄以來善酒者為譜. 李淳風曰：「君，酒家南、董也. 」所居東南有磐石，立杜康祠祭之，尊為師，以革配. 著《醉鄉記》以次劉伶《酒德頌》. 其飲至五斗不亂，人有以酒邀者，無貴賤輒往，著《五斗先生傳》. 刺史崔喜悅之，請相見，答曰：「奈何坐召嚴君平邪？」卒不詣. 杜之松，故人也，為刺史，請績講禮，答曰：「吾不能揖讓邦君門，談糟粕，棄醇醪也. 」之松歲時贈以酒脯. 初，兄凝為隋著作郎，撰《隋書》未成，死，績續餘功，亦不能成. 豫知終日，命薄葬，自志其墓.
績之仕，以醉失職，鄉人靳之，托無心子以見趣曰：「無心子居越，越王不知其大人也，拘之仕，無喜色. 越國法曰：『穢行者不齒. 』俄而無心子以穢行聞，王黜之，無慍色. 退而適茫蕩之野，過動之邑而見機士，機士撫髀曰：『嘻！子賢者而以罪廢邪？』無心子不應. 機士曰：『願見教. 』曰：『子聞蜚廉氏馬乎？一者硃鬣白毳，龍骼鳳臆，驟馳如舞，終日不釋轡而以熱死；一者重頭昂尾，駝頸貉膝，啉是齧善蹶，棄諸野，終年而肥. 夫鳳不憎山棲，龍不羞泥蟠，君子不苟潔以罹患，不避穢而養精也. 』」其自處如此.
據
《新唐書卷二百十九·列傳第一百二十一·隱逸》
國際青年日
國際青年日爲西曆八月十二日. 西元一九九九年，聯合國議決，以是日爲國際青年日. 是日履端，爲二〇〇〇年八月十二日.
是日，各地歌唱、研討、會文，而縉紳官吏與之.
訪事人
引據
訪事人，採訪新聞者也. 舊亦云秉筆人、探訪.
國際青年日
分類:節日
訪事人
引據
分類:新聞學
勇者雖外強，然如履薄冰
《勇者雖外強，然如履薄冰》，東瀛輕小說，和人土日月作. 付梓於平成廿九年. 改成動畫，名曰《慎重勇者：勇者雖外強，然如履薄冰》 ，映於令和元年十月至十二月.
算盤
算盤，算具也. 創於北宋.
自其始創至今，其制不少變. 皆為方框，橫間一梁，以桿串珠，珠可循桿上下. 以珠之近梁者示其數，梁以下者，以珠當一，以上，以珠當五，又以桿應數位，自右而左，個、十、百、千、萬……與今之記數法無異. 隨手撥珠，便成答數，珠動則數出. 初，梁上置珠一，下置四，則每位盈九，以應十進制耳. 至明季，梁之上置珠二，下置五，每位盈數十五，蓋以應十六進制之斤兩者也. 其質，率多木製，間有五金鑄成.
分類:算具
最高裁判所
縮圖|最高裁判所圖 最高裁判所，以《憲法》而設，基乎《裁判所法》，而日本國司法權是握. 在東京都千代田区隼町四番二號. 略稱最高裁. 裁判所之前，維大審院.
昭和二十二年五月三日，《憲法》《裁判所法》同時生效，是爲裁判所履端.
盤龍區
盤龍區，昆明市轄區也，屬主城四區. 建於公元一九五六年，方三百四十平方千米，有眾五十二萬餘人.
何文著
何文著，漢|漢人. 官位兵部郎中. 文永之役翌年，以副使使日，長門國室津上陸. 見捕，押至大宰府. 八月，太宰府護送元使至鎌倉. 九月廿七，北条時宗斬元使一行於龍口. 辭世句：「四大原無主，五蘊悉皆空. 兩國生靈苦，今日斬秋風. 」享年卅八. 葬常立寺.
按元使一行，正使杜世忠. 副使何文著. 計議官，撒都魯丁，畏兀兒人，享年卅二. 書状官，果，畏兀兒人，享年卅二. 通譯徐贊.
分類:元列傳
神之什
《神之什》者，匈牙利之國歌也. 匈牙利人費倫茨·克爾契纂其詞，費倫茨·厄凱爾譜厥曲.
詞
譯文：（僅第一段）
原文：
分類:匈牙利人民共和書
細筋
細筋，通譯神經，而譯覺筋、氣筋、涅伏者亦有之. 在動物體中，所以集訊而傳之，俾物興奮也. 纖維織綜，神經是輳. 而興奮之訊，所出二端：一則腦與脊髓，一則諸官. 於是神經以興奮相輸，自前者至後者，或自後者至前者.
辨名
初，漢譯為細筋. 和譯神經，則自杉田玄白等人. 昔彼人譯《解體新書》時，合神氣、經脈二辭，而造神經之語.
引據
分類:官理
國立高雄科技大學
國立高雄科技大學，略稱高雄科大，在高雄市，屬技職體系. 今有生徒凡十六萬餘.
史
民國三十五年，肇於旗津，時名臺灣省立基隆水產職業學校高雄分校. 三十七年，黌校獨立，命以臺灣省立高雄水產職業學校. 四十八年，改臺灣省立高雄高級水產職業學校. 五十六年改制，時謂之臺灣省立高雄海事專科學校. 六十八年，高雄市陞格，易名高雄市立海事專科學校. 七十一年改隸，曰國立高雄海事專科學校. 八十六年升格，曰國立高雄海洋技術學院. 九十三年易名國立高雄海洋科技大學.
五十二年，以臺灣省立高雄高級工業職業學校為礎立校，時名曰臺灣省立高雄工業專科學校. 六十八年高雄市升格，易名高雄市立工業專科學校. 七十年改隸，曰國立高雄工業專科學校. 七十九年併國際商業專科學校. 八十一年改制，時謂之國立高雄工商專科學校. 八十六年升格，曰國立高雄科學技術學院. 八十九年易名國立高雄應用科技大學.
八十四年國立高雄技術學院立校. 八十七年易名國立高雄第一科技大學.
一〇七年，併國立高雄海洋科技大學，國立高雄應用科技大學，國立高雄第一科技大學三校，新立國立高雄科技大學.
校區
今有校區五，曰燕巢，曰第一，曰楠梓，曰建工，曰旗津.
學院
學院凡九，曰工學，曰電機資訊學，曰海事工程學，曰水圈學，曰海洋商務學，曰管理學，曰財務金融學，曰創新創業學，曰外語學.
維基人
維基人，編者也. 維基編者，乃撰共筆之編者，自覺自願也.
彼世王國
彼世王國，捷克薩扎瓦河畔日賈爾.
分類:捷克地方志
公曆十一月二日
十一月二日者，公曆之三百六日也（閏年之三百七日），距歲暮餘五十九日.
藤原氏
藤原氏，日本國世族也. 本中臣氏. 天智帝八年，改藤原氏. 天御中主尊之苗裔. 祖藤原鐮足. 藤氏爲東瀛甲姓. 分脈甚眾. 中尤以北家藤氏爲盛.
伊勢市
伊勢市屬日本三重縣.
崔駰
崔駰字亭伯. 涿郡安平人也. 父毅，以疾隱身不仕. 駰早惠，善屬文. 少游太學，與班固、傅毅同時齊名. 常以典籍為業，時人或由譏其後名無實. 章帝巡狩，駰作《四巡頌》稱之. 帝嘉愛之. 命侍中竇憲友之. 復欲除駰官. 未行，帝崩. 竇憲拜車騎將軍，辟駰爲將軍掾. 屢諫憲之不法. 憲不能容之. 除駰樂浪郡長岑長. 駰不之官. 歸家. 永元四年，卒. 子瑗.
五月廿五城
五月廿五城在阿根廷布宜諾斯艾利斯省.
伊勢市
沿革
明治卅九年，度會郡宇治山田町爲宇治山田市.
昭和十六年，倂度會郡神社町. 十八年，倂度會郡：大湊町、宮本村、濱鄕村. 卅年，倂度會郡：豐濱村、北濱村、城田村、四鄕村、沼木村. 改宇治山田市號伊勢市. 卅二年，倂度會郡玉城町之一部.
平成十七年，伊勢市、度會郡：二見町、小俁町、御園村合，爲伊勢市.
地理
北臨伊勢灣. 東靠鳥羽市、志摩市，南臨度會郡南伊勢町，西伴度會郡度會町、同郡玉城町、多氣郡明和町.
電子遊戲
遊戲生於計算機，則為電子遊戲. 電子遊戲，憑乎程序，所以娛眾也.
廿九棕櫚村
廿九棕櫚村在花旗國加利福尼亞州聖貝納迪諾縣.
分類:加利福尼亞州
松阪市
松阪市屬日本三重縣.
沿革
昭和八年，飯南郡松阪町松阪市爲松阪市. 廿三年，倂飯南郡：松江村、朝見村. 廿六年，倂飯南郡伊勢寺村. 廿七年，倂飯南郡機殿村. 廿九年，倂飯南郡：花岡町、松尾村、港村、西黑部村、一志郡：阿坂村、松崎村、多気郡東黑部村. 卅年，倂一志郡宇気鄕村之一部、飯南郡：大石村、茅廣江村、射和村、漕代村. 卅二年，倂飯南郡：大河內村、櫛田村.
平成十七年，松阪市、一志郡：嬉野町、三雲町、飯南郡：飯南町、飯高町合、而爲松阪市. 而飯南郡廢.
地理
北隣伊勢灣. 東靠多氣郡明和町、同郡多氣町，南臨多氣郡大臺町，西伴奈良縣吉野郡川上村、同縣同郡東吉野村，北接奈良縣宇陀郡御杖村、津市.
它典
分類:近畿地方區劃
熊本縣
熊本者，日本之縣也，處九州. 治在熊本市. 古者肥後國在焉. 屬九州地方.
胡耀邦
胡耀邦，字國光，湖南瀏陽人也. 行九. 其名典出《尚書·堯典》之「百姓昭明，協和萬邦」.
卅三人城
卅三人城在烏拉圭卅三人省.
熊本縣
它典
分類:九州地方區劃‎
胡耀邦
生平
耀邦自幼好學，中學密入共青團，民國廿二年轉黨，亦入工農紅軍，官至紅三軍之五師十三團之黨總支書記. 逢抗日，任抗日軍政大學之政治部副主任、一大隊黨總支書記、政治委員. 廿七年任抗大一分校之政治部主任. 次年任中共中央軍委總政治部之組織部副部長. 逢第二次國共內戰，耀邦督晉察冀邊區. 及成都之役，耀邦拜中共川北區委員會之黨委書記、川北人民行政公署主任及中國人民解放軍川北軍區政委、西南軍政委員會委員. 其職多為宣傳中共政策，穩定政局，廣用黨外之士. 復與工商之士交游，民生漸甦.
中共建政之初，耀邦留于川北，任中共川北區黨委書記、川北行政公署主任、川北軍區政委、西南軍政委員會委員. 入京，任共青團中央之書記處書籍. 圓四年遷陝西，任第一書記，為地方大員.
逢文革劫難，受批鬥，失職務. 復職于進五年，調中國科學院，任副院長. 至文革止，復重用. 進七年任中央黨校之常務副校長，同年，拜中組部部長，主持撥亂反正，深得人心. 民傳唱曰「受了苦，找中組部；有冤枉，找胡耀邦」. 次年，逢十一屆三中全會，增選為中共中央政治局委員、並任中央紀律檢查委員會第三書記，亦擔任中共中央秘書長、兼中共中央宣傳部部長，為中共最高領導人之一. 華國鋒被罷，耀邦敘中共中央主席. 次年遷中共中央總書記兼中央政治局之常委. 一九八九年薨，北京諸學生多往悼之，不日即生示威，以倡自由民主. 政府即出兵緝而鎭之，致人死傷.
徐贊
徐贊，高麗國人. 文永之役翌年，以元使通譯赴日，長門國室津上陸. 見捕，押至大宰府. 八月，太宰府護送元使至鎌倉. 九月廿七，北条時宗斬元使一行於龍口. 辭世句：「朝廷宰相五更寒，寒甲將軍夜過關. 十六高僧申未起，算來名利不如閒. 」享年卅二. 葬常立寺.
按元使一行，正使杜世忠，副使何文著. 計議官，撒都魯丁，畏兀兒人，享年卅二. 書状官，果，畏兀兒人，享年卅二. 通譯徐贊.
分類:元列傳
宮崎縣
宮崎者，日本之縣也，處九州. 治在宮崎市. 古者日向國. 屬九州地方.
西山區
西山區，昆明市轄區也，屬主城四區. 建於公元一九五六年，方七百九十一平方千米，有眾五十一萬餘人.
國際聯盟
國際聯盟，略稱國聯，故萬國之聯盟也，基於《凡爾賽條約》而建. 立於西元一九二〇年，散於四六年四月. 自三四年九月二十八日至明年二月二十三日，於斯為盛，五十八國會盟焉.
官渡區
官渡區，昆明市轄區也，屬主城四區，昆明長水國際機場、昆明火車站在焉，乃雲南公路、鐵路、航空交通之中心也. 建於公元一九五六年，方五百五十二平方千米，有眾八十六萬餘人.
鳥羽市
鳥羽市屬日本三重縣.
沿革
昭和廿九年，志摩郡：鳥羽町、加茂村、長岡村、鏡浦村、桃取村、答志村、菅島村、神島村合而成.
地理
東臨伊勢灣. 南臨志摩市，西伴伊勢市.
它典
分類:近畿地方區劃
泰安市
泰安市，在山東省. 「泰安」者，蓋「國泰民安」之意也. 轄二區二縣二市，治在泰山區. 民口五百五十六萬有奇. 境有泰山，勝景也.
區劃
轄二區二縣二市，曰泰山、曰岱嶽、曰新泰、曰肥城、曰寧陽、曰東平. 治泰山區.
它典
分類:山東省區劃
大阪中華學校
縮圖|校舍 大阪中華學校在大阪市浪速區. 男女共學. 派系屬中華民國. 幼稚園部、小學部、中學部兼有. 初，大阪華僑子弟欲就庠序，乃設此校. 初以關西中華國文學校聞，後改名. 兼收臺灣、中原之士. 校訓維禮義廉恥.
兼查
分類:日本中華學校
一七七〇 (昆士蘭州)
一七七〇在澳洲昆士蘭州.
遼
遼，塞北之朝也，契丹人所建.
貞明二年，春二月丙戌朔，太祖耶律阿保機在龍化州，迭烈部夷離耶律曷魯等率百僚請上尊號，三表乃允. 丙申，群臣及諸屬國築壇州東，上尊號曰大聖大明天皇帝，後曰應天大明地皇后. 大赦，建元神冊.
天顯元年七月，太祖崩，皇后攝軍國事.
天顯二年秋，治祖陵畢. 冬十一月壬戌，人皇王耶律倍率群臣請於後曰：「皇子大元帥勳望，中外攸屬，宜承大統. 」後從之. 是日太宗耶律德光即皇帝位. 癸亥，謁太祖廟. 丙寅，行柴冊禮. 戊辰，還都. 壬申，御宣政殿，群臣上尊號曰嗣聖皇帝. 大赦. 有司請改元，不許. 十二月庚辰，尊皇太后為太皇太后，皇后為應天皇太后，立妃蕭氏為皇后.
會同四年，伐晉.
戊寅，梓宮次鎮陽，世宗耶律阮即皇帝位於柩前. 甲申，次定州，命天德、朔古、解裡等護梓宮先赴上京. 太后聞帝即位，遣太弟耶律李胡率兵拒之. 秋閏七月，次潢河，太后、李胡整兵拒於橫渡，相持數日. 用屋質之謀，各罷兵趨上京. 既而聞太后、李胡復有異謀，遷於祖州；誅司徒劃設及楚補裡.
五年九月庚申朔，自將南伐. 壬戌，次歸化州祥古山. 癸亥，祭讓國皇帝於行宮. 群臣皆醉，耶律察割反，世宗遇弒，崩.
丁卯，穆宗耶律璟即皇帝位，群臣上尊號曰天順皇帝，改元應歷.
十九年春二月甲寅，如懷州，獵獲熊，歡飲方醉，馳還行宮. 是夜，近侍小哥、盥人花哥、庖人辛古等六人反，穆宗遇弒，崩. 景宗耶律賢即皇帝位，乾亨三年崩. 聖宗耶律隆緒即位，時年十二. 皇后蕭綽奉遺詔攝政.
統和十五年，與宋訂澶淵之盟.
後，內修政治，外拓疆宇. 既而申固鄰好，四境安. 維持百餘年.
保大二年，遼亡，天祚皇帝為金人完顏婁室等所獲.
延慶三年，耶律大石得善地，遂建都城，改延慶為康國元年. 後人號為西遼.
角動量
角動量者，物理定量也，符為\vec{L}. 其義為. 其用系算旋轉運動也.
相關之律
分類:物理
公曆十一月三日
十一月三日者，公曆之三百七日也（閏年之三百八日），距歲暮餘五十八日.
兩晉年號表
此下收晉|兩晉年號. 上承三國年號表，下接南朝年號表. 十六國、北朝之表別立.
新京特別市
新京者，今長春也. 公曆一九三一年九月十八日，日寇陷東北諸省. 一九三二年，滿洲國肇建於長春，易名新京.
濰坊市
濰坊市，屬山東省. 舊稱「濰縣」，亦稱「鳶都」.
它典
分類:山東省區劃
永濟渠
永濟渠，自沁水南達於河，又東北至涿郡，近一千九百里，隋開大運河，取為河北水道.
漢建安五年，曹操敗袁紹於官渡. 紹子尚仍據鄴城以抗. 九年正月，操將領軍渡河北征，濟河. 是時，淇水入河，操於淇水口下大枋木，遏使東北流入白溝，以便漕運. 十一年，操將擊烏桓，又鑿平虜渠、泉州渠以通運.
隋煬帝大業四年，發河北諸郡百餘萬衆，開永濟渠，引沁水南達於河，自黎陽引白溝水東北達於涿郡. 自是丁男不供，始以婦人從役. 七年二月乙亥，帝自江都御龍舟入通濟渠，遂幸於涿郡.
唐咸亨中，李靈龜為魏州刺史，鑿渠通新市.
渠宋名御河，元明清爲衛河，近代稱衛運河. 渠今猶在，漕運二千載，清末為鐵路所代，久廢遂淤.
志摩市
志摩市屬日本三重縣.
沿革
平成十六年，志摩郡：濱島町、大王町、志摩町、阿兒町、磯部町合而成. 而志摩郡廢.
它典
分類:近畿地方區劃
東川區
東川區，昆明市轄區也，以產黃銅名. 原東川市建於公元一九五八年，一九九八年改制東川區，現方一千八百五十九平方千米，有眾三十一萬餘人.
毋鬻之
《毋鬻之》，花旗國人天光譜，之電子遊戲. 方作為甚惡遊戲，有五焉.
分類:美國電子遊戲
機器人
應用
安卓之標記乃機器人也.
分類:科技
憘實
憘實，唐昭宗大順初鎮黔中為節度使. 新舊唐書皆不載其人. 惟宋人有發其墓者，得唐僖宗賜憘實之書，知此人實存. 《蜀檮杌》載實事跡，謂實時為黔南節度使. 僖宗中和中，實已任節度. 至帝幸蜀，實尚在任.
索馬里蘭
索馬里蘭共和國（Jamhuuriyadda Soomaaliland）在非洲之角索馬利亞西北，嘗為英國土. 一九九一年五月，索馬利亞北屬迪爾族諸部獨立，立索馬里蘭共和國，原索馬利十八省有其五. 其國蓋在衣索比亞、吉布提、亞丁灣間，方百又三十七萬，都合爾恪薩.
尾鷲市
沿革
昭和廿九年，北牟婁郡：尾鷲町、須賀利村、九鬼村、南牟婁郡：北輪內村、南輪內村合而成.
地理
東臨熊野灘. 南臨熊野市，西伴奈良縣吉野郡上北山村，北接北牟婁郡紀北町.
它典
分類:近畿地方區劃
中華學校
日本之中華学校，初從孫文唱議而作，以教育華僑子女. 其後流派判分，曰中華人民共和國系，曰中華民國暨臺灣系. 亦有日本人使子女就焉，以西岸食貨之日豐.
宋驛
宋驛者，通曰「宋站」，濱洲鐵路之候也. 處中原黑龍江綏化肇東宋站.
分類:濱洲鐵路 分類:中華人民共和國鐵道驛
公曆十一月四日
十一月四日者，公曆之三百八日也（閏年之三百九日），距歲暮餘五十七日.
東平縣
東平縣在魯東南. 古稱東原，得名於《尚書·禹貢》「大野既瀦，東原底平」. 今隸泰安，方一千三百四十三公里，口七十八萬有奇.
史
夏商之時屬徐州. 商，境有洽鄉城.
西周，封須句、鄣、宿諸國於東平境.
春秋，须句属魯；鄣属齊；宿属宋.
宋堯讚
縮圖|右|宋堯讚 宋堯讚，一九一八年二月十三日生於忠清南道青陽也. 韓國陸軍中將. 肄業於忠清南道簡易農校，後從日本軍，一九四三年從訓於京城志願兵訓練所，後曆拜日軍伍長、軍曹、曹長也. 日降，拜美軍政廳警察學校之教官，一九四五年十一月拜警察官，一九四六年入美軍政廳軍事英吉利語學校，卒業. 一九八〇年十月十九日，宋堯讚病亡.
東平縣
史
戰國，齊置無鹽邑，轄鄣、宿.
宋堯讚
分類:忠清南道列傳
銀喉長尾山雀
銀喉長尾山雀，鳥也. 於生物學，屬山雀科長尾山雀屬. 俗名十姐妹、糰子、洋紅兒、銀頦山雀. 所棲，自北歐、東北歐、東經西伯利亞、至勘察加半島、薩哈林島、日本、蒙古、朝鮮、中國. 在華，則北京、河北、山東、山西、內蒙古、黑龍江、吉林、遼寧、江蘇、安徽、浙江、湖北、湖南、河南、陝西、甘肅、青海、新疆、四川、雲南云云. 多見山地針葉林或針闊混交林. 遼寧一省，尤以東部山區落葉松林爲最，及冬或遷平原. 模式產地在瑞典.
乍得
查德，或曰乍得、作德，全稱查德共和國. 處中非，北接利比亞，東接蘇丹，南臨中非共和國，西與尼日、奈及利亞、喀麥隆三國為鄰. 其國以乍得湖得名，最高峰為當撒哈拉之庫西山. 都恩賈梅納，大邑也.
銀喉長尾山雀
辨名
其學名之意，長尾之山雀也. 是雀以尾長特聞，和名謂之柄長. 形似柄杓，故名. 江戶朝，謂之「柄長柄杓」、「柄柄杓」、「尾長柄杓」、「柄長鳥」云.
乍得
查德民種蕃多，凡二百有奇. 是國雅言，法語、阿拉伯語. 信伊斯蘭者眾.
銀喉長尾山雀
引據
分類:長尾山雀屬
乍得
國之食貨，繫乎農牧. 世界最不發達國也.
東平縣
史
宋建炎四年，劉豫立僞齊，都東平.
金大定二年，辛棄疾會耿京伐金，復東平.
明建文四年，燕王朱棣之靖難軍陷東平.
清咸豐十一年，捻軍渡黃河，犯東平者再.
宣統二年，東平州議事會、參事會始立.
民國三十四年，中共克東平.
三十六年三月二十四，國軍複進佔東平.
轄
今領三辦事處，曰東平、曰彭集、曰州城；領九鎮，曰接山、曰大羊、曰梯門、曰老湖、曰新湖、曰沙河站、曰銀山、曰戴廟、曰斑鳩店；領二鄉，曰商老莊，曰舊縣.
它典
分類:泰安市區劃
難言島
難言島在南極洲維多利亞地特拉諾瓦灣.
分類:南極地理志
鹿兒島縣
鹿兒島者，日本之縣也，處九州. 治在鹿兒島市. 古薩摩國、大隈國、日向國一部. 屬九州地方.
它典
分類:九州地方區劃‎
電容
採國際單位制，法拉也，夷標之F.
平行板電容器各載負正電荷量-Q\,\!及+Q\,\!，板之電位差V，則電容器電容C曰：.
積分，可得電容器儲之能量. 未充之電容器q=0至兩擁之-Q及+Q需功W曰：；
箇中儲之能量也.
手機
手機，電話之屬，便攜利器. 原為電傳，今則電巧精進，百用咸備矣. 其初制，有按鍵、天線之屬，但通音耗. 乃今不然，觸屏觀娛. 身當電腦之屬，庶與臺式並能. 而具體而微，非民生日用所須臾離者. 若蘋果、微軟、三星、華為諸公司，產機皆良，馳名宇內.
辨名
手機二字，初特漢地俗名而已. 中原謂移動電話，臺灣謂行動電話，港澳謂流動電話，新馬謂隨身電話，日韓謂攜帶電話，皆彰其居處易用，不因地受制也. 港澳又名之手提電話，提，持也，挈也.
他典
分類:電話
新竹縣
新竹縣，處臺灣之西北，府治竹北，方言海陸客家語，北臨桃園，南界苗栗，西濱台灣海峽，西南一角連新竹市，東南以雪山接宜蘭、臺中. 方一千四百餘平方公里，地多山，僅河口有平地.
先民多事農，民國六十二年工研院創於竹東，六十九年竹科設於寶山及新竹市東區，迄今已為北臺灣之科技重鎮.
文教
新竹縣之大專院校，現有國立交通大學竹北校區、國立清華大學、中國科技大學新竹校區、明新科技大學、大華科技大學及中華科技大學新竹校區.
高中職有竹東高中、竹北高中、湖口高中、關西高中、內思高工、忠信高中、東泰高中、義民中學.
梁實秋
祖芝山，本貫河北沙河，芝山螟蛉子熙咸，本貫河北大興，失養，恃芝山及長. 熙咸隨芝山滯留杭州，因改貫以應考云. 及後，熙咸及第，逢京師同文館甫開，遂得入學，研金石. 熙咸膝下十一人，實秋行四，隨祖寓於京師內務部街胡同.
民國四年，入清華學校留美預備班，與聞一多連署《冬夜草兒評論》，郭沫若讚之，因與創造社善.
五四運動起，學生指駐日公使章宗祥為奸，實秋亦與其事，然宗祥子與同寢，遇亂驚悸，未幾竟歿，遂略疑之，由是愈中庸.
十二年，之美科羅拉多學院留學，途中，因許地山引，識冰心. 翌年夏，轉哈佛大學，研西方文學、文學理論，又從白璧德研新人文主義.
十五年，獲哈佛大學英文系哲學碩士學位以歸. 授館於國立東南大學、青島大學等所，後因胡適之引，於北京師範大學開講.
十六年，與徐志摩、聞一多立新月社. 刊印《新月》雜誌. 其間，實秋另有譯著《咆哮山莊》、《織工馬南傳》等.
實秋以文學述普世人性為宗，惡共產階級之論，由是與左派魯迅等起隙，十年間，論戰不斷. 及至三十一年，毛澤東猶指為「欲文以載資產階級之道，梁治華其鳴鼓者也」云云.
抗戰間，北平既陷，實秋聞日寇見緝，乃隻身走，初赴京，複從令走後方，輾轉寓於陪都北碚，名其宅曰「雅舍」，家室老小甚眾，未得偕行，滯留北平. 國府授以參政會參政員、國立編譯館編纂等職. 二十七年，戰事正酣，當時文宣以抗日為上，眾人屬文皆趨之若鶩，每有言，輒必冠以抗戰事. 實秋不懌，遂於《中央日報》副刊《平明》屬文曰：「抗戰，誠首要事也，今者以為提筆屬文，皆當與有關切. 余未敢苟同，抗戰文章，用之固喜；然無關者，文辭佳者複又何妨，未必皆須強及抗戰耳. 至於言之無物，亦假以抗戰，實則無異八股者，又何益焉？」複為左派指為「抗戰無關論」而見撻.
三十八年，移居臺灣，授國立編譯館館長. 又任臺灣省立師範學院英語系主任、國立臺灣師範大學文學院長、大同大學董事等. 其間，屬文憶舊，兼述故都風物，間或有感，凡數百篇，後編成《雅舍小品》.
七十六年，病終，年八十五歲.
百又一年，臺北居所闢為紀念館. 重慶舊居，名雅舍者，亦於二零零四年闢為紀念館. 其在北京舊居，今為瓜分，止於門外樹牌以示之.
家屬
分類:民國列傳
熊野市
熊野市屬日本三重縣.
沿革
昭和廿九年，南牟婁郡：木本町、荒坂村、新鹿村、泊村、有井村、神川村、五鄕村、飛鳥村合而爲. 卅二年，倂南牟婁郡神志山村之一部.
平成十八年，熊野市、南牟婁郡紀和町合，爲熊野市.
地理
東臨熊野灘. 南臨南牟婁郡御濱町、同郡紀寶町、和歌山縣新宮市，西伴奈良縣吉野郡十津川村、和歌山縣東牟婁郡北山村、奈良縣吉野郡下北山村，北接奈良縣吉野郡上北山村、尾鷲市.
不可逆之合
不可逆之合，謂化變自發而不可逆者也. 其態一去不復返，先前之態不可復得矣. 平衡常數極大之變者（逾千），亦謂曰不可逆也.
亞伯達省
亞伯達省者，亦稱阿爾伯塔省，艾伯塔省；亦略稱艾省，亞省，阿省. 加拿大西之省也；加國有草原省三，亞伯達其一也. 其西臨不列顛哥倫比亞，東瀕薩斯喀徹溫，北臨西北地區，南接美國蒙大拿州. 其府埃德蒙頓也，其至大之邑乃卡加利.
呈貢區
呈貢區，昆明市轄區也，昆明市政府在焉，號曰「中國花卉第一縣」. 原呈貢縣建於公元一九五〇年， 二〇一一年改呈貢區，方四百六十一平方千米，有眾二十萬餘人.
魯濱遜漂流記
《魯濱遜漂流記》，英國小說，丹尼爾·笛福作. 原名《約克水手魯賓遜‧克魯索氏乘船遇難獨存孤居美洲海岸荒島之近大河奧里諾科口者廿八年之異旅》，長名耳.
分類:英國小說
電場
電場，電荷間力之物理場也. 電荷存則電場存.
觀者相對電荷靜止曰靜電場；觀者相對電荷非靜則磁場存.
變之磁生之電場曰渦旋電場、感應電場.
冉有
冉求，字子有，亦稱冉有. 魯人也，周景王二十三年生，仲尼弟子，季氏宰，以政事稱. 其性謙退，子常進之，曰：「聞斯行之. 」
季氏將伐顓臾. 冉有、季路告於孔子. 子責求深，曰：「危而不持，顛而不扶，則將焉用彼相矣？且爾言過矣. 虎兕出於柙，龜玉毀於櫝中，是誰之過與？」且曰：「今由與求也，相夫子，遠人不服而不能來也；邦分崩離析而不能守也. 而謀動干戈於邦內. 吾恐季孫之憂，不在顓臾，而在蕭牆之內也. 」後，二子果說季氏，而顓臾終免見伐.
季康子問孔子曰：「冉求仁乎？」曰：「千室之邑，百乘之家，求也可使治其賦. 仁則吾不知也. 」
季氏富於周公，而求為之聚斂而附益之. 子曰：「非吾徒也. 小子鳴鼓而攻之，可也. 」
卒年不詳.
電導率
電導率或比電導，傳電流強弱之測值也，電阻率\rho\,\!倒數也. 國際單位制西門子每公尺曰：.
物異向性之率需矩陣闡之，即第二階張量，常對稱矩陣也.
鳩
縮圖|右|珠頸斑鳩 鳩，五鳩之總名. 身若酒樽，頸短小，口細修. 方其飲也，自口至鼻竅，壹浸乎水，然後吮之. 至雄雌也，其形難辨. 然雄者之形，視雌少壯. 其行，視雌略健.
《說文》訓鳩爲鶻鵃，鶻鵃即斑鳩.
書
書，著也，著於竹帛謂之書. 又謂冊，東島漢語謂之本. 可以文字代言語，掲橥人類之思想，紀錄民群之事物，用是行遠垂久，而為載籍之總名也.
西元二〇一〇年，谷歌社公表云：「印刷術發明以來，異名之書籍，凡億三千萬. 」
引據
書 分類:基礎之文
孫子兵法
孫子兵法者，兵家之言也.
史記：「孫子武者，齊人也，以兵法見吳王闔閭. 闔閭曰，子之十三篇吾盡觀之矣. 」學者以為「十三篇」即孫子兵法，曰始計，曰作戰，曰謀攻，曰軍形，曰兵勢，曰虛實，曰軍爭，曰九變，曰行軍，曰地形，曰九地，曰火攻，曰用間.
其開篇云：「兵者，國之大事，死生之地，存亡之道，不可不察也. 」蓋論者以為兵家大義也.
又云：「夫未戰而廟算勝者，得算多也；未戰而廟算不勝者，得算少也. 多算勝，少算不勝，而況於無算乎！」又云：「夫用兵之法，全國爲上，破國次之；全軍爲上，破軍次之；全旅爲上，破旅次之；全卒爲上，破卒次之；全伍爲上，破伍次之. 是故百戰百勝，非善之善也；不戰而屈人之兵，善之善者也. 故上兵伐謀，其次伐交，其次伐兵，其下攻城. 」或以為後世兵家萬變之本，不為過也.
後世定《武經七書》，以此為首，當矣.
篇
本書以十三篇成，計篇居首，作戰篇居次，其次謀攻篇，其次形篇，其次勢篇，其次虛實篇，其次軍爭篇，其次九變篇，其次行軍篇，其次地形篇，其次九地篇，其次火攻篇，用間篇居末.
全食饌
全食饌，食饌，幻設，出希人阿里斯托芬所作劇. 以希語，凡字母一七一，以拉丁語，凡字母一八二，寰宇最長.
分類:希臘藝文 分類:古希臘史
哈密頓算符
哈密頓算符，夷符：H及\hat{H}，系統總能量可觀測量也.
哈密頓算符生之量子態時演. 時t之系統狀態曰：.
箇中夷符\hbar者，約化普朗克常數也.
某定時之態，積分之則曰：.
鴿
鴿之於生學也，自爲一屬，從鳩|鳩鴿科.
屬鴿者十：原鴿、歐鴿、岩鴿、雪鴿、中亞鴿、斑尾林鴿、點斑林鴿、灰林鴿、紫林鴿、黑林鴿. 原鴿見馴化，遂爲家鴿.
地中海畔諸國——希臘若者，黎巴嫩若者，埃及若者，其民嘗食鴿.
引據
分類:鳩鴿科 分類:基礎之文
陽明文庫
陽明文庫. 藤原北家嫡流近衛家之文庫也. 藤氏諸分家，以近衛為最盛. 所藏文書尺牘，典籍工巧皆在此庫也. 今在京都市西北，近嵯峨野，仁和寺邊宇多野. 有書庫二棟，事務所一棟. 更有藏室百二十餘坪. 所藏國寶凡八件，重要文化財六十件. 并歷代藤氏關白記. 中尤以藤原道長《御堂關白記》為貴. 蓋道長自筆也. 及今千年矣. 近衛家家司所記，亦在庫中.
三國殺
模式
三國殺模式者，曰身份、曰國戰、曰三軍對壘、曰獨戰、曰斗地主、曰幻化也.
身份
身份者，二至十人共玩之. 各飾身份曰主公、曰忠臣、曰反賊、曰內奸也. 主公者，反內盡沒則勝；忠臣者，護主而眾反內卒則勝；反賊者，主薨則勝（若亡乎主內獨戰者，則內奸勝）；內奸者，諸勢俱滅而獨戰弒主則勝.
玩者多寡，則各身份之玩者亦異，可見於右.
國戰
國戰者，二至十二人共玩之. 各國互爭而勝也. 有勢力曰魏、蜀、吳、晉、群者，各以同勢力之雙暗將玩之. 始時諸將皆伏，至玩者始段或用以所長方可明之. 勢力人數，玩者半數為盡，有同勢力而餘者皆為野心家. 八人戰，則諸勢力至盡四人，爾後者皆野心家矣. 諸勢力須盡除異己勢力者勝. 而野心家者，須滅天下諸卿方勝.
三軍對壘
三軍對壘者，六人玩之. 有冷暖兩軍，各一主帥兩前鋒，弒敵主者方勝. 亦有一人獨控三將模式者，乃統率三軍也.
獨戰
獨戰者，兩人玩之. 各擇三將而按序出軍，滅敵三將者勝.
攷
[[Category:牌]]
一二九公里驛
一二九公里驛者，通曰「129公里站」，京滬鐵路之候也. 處中原天津北辰天穆.
分類:京滬鐵路
自然通史與天體論
《自然通史與天體論》，德意志大哲伊曼努爾·康德作. 康德初年好格致學，學有所成而付梓此書. 康德以自然觀之唯物論強調物質自身之運動力，其實見支配於客觀之法則，而駁牛頓所謂上帝之第一推動之說也. 按牛頓雖明萬有引力、三大運動定律之原理，而解釋之為. 全文闡述太陽系之系統，並假推想河外星系與星雲之存在（星雲假說），以構更大之系統. 後人以天文學證之，實如是也. 此書與天文學發展史之貢獻不可恝也，宣地球並太陽系生於時間之進程，宇宙萬物服從發生、發展、隕滅之規律，開機械唯物主義自然觀之闕. 中文譯本付梓以公元一九七二年，初譯作《宇宙發展史概論》.
基督路小也教會
基督路小教會創於西曆二〇一一年，屬香港新教教會.
今堂主任牧師張大衛、牧師梁君培.
可逆之合
可逆之合，謂化變可正、逆兩向而行者也，以下式為範： 反應物（A、B）生效而得產物（C、D），而產物（C、D）亦能復生反應物（A、B），並存而得以互生互泯，此乃可逆也.
反應物、產物之濃度者，以個別化學物之濃度（上式之A、B或C、D）、及平衡常數（K）定之.
產物生反應物極慢之效者，乃為不可逆也.
化學之中，十有八九皆可逆，而可逆程度較小者，則以為不可逆.
正向逆向之效快慢等同之時，平衡也.